text:
The content originally appeared on: Diario
Transporte publico tambe mester por ta ‘safe’ — *Apertura na taxi pa pueblo mester wordo considera
ORANJESTAD (AAN): Recientemente, algun persona a duna di conoce cu nan a bira victima di ladronicia ora cu nan a solicita servicio di transporte di un asina yama ‘taxista pirata’.
Ta conoci cu na Aruba e servicio di taxi pirata ta uno ilegal. Tin e servicio di taxi, cual ta wordo brinda mas tanto na turista, pero esaki ta rekeri prome cu tur cos un ‘vergunning’ (permiso) di parti di e departamento concerni cual ta DTP (Departamento di Transporte Publico).
Sinembargo, na Aruba, tin un necesidad basta grandi den un sector di e comunidad pa loke ta transporte individual.
Berdad cu tin servicio di autobus chikito cu ta core cierto rutanan cu e busnan grandi no ta core. Pero cu e reciente aumento den e cantidad di migrantenan, cu mayoria no tin auto propio, e necesidad di transporte priva a pone den evidencia e problematica cu e transporte pirata.
Ta trata akinan di personanan, cu sin permiso pa core taxi, a gewoon dicidi di subi caya cu nan auto, cual sigur no ta un auto den e mihor condicion y cu te hasta no a wordo gekeurd door di DTI y cu no ta conta cu seguro tampoco den caso cu algun accidente sosode durante e transporte.
Tin henter un ‘network’ na Aruba pa loke ta e transporte pirata. Nan ta cobra dependiendo di e lugar unda nan tin cu hiba e persona. E chauffeurnan ta wordo acerca pa medio di WhatsApp. Esey ta e plataforma di contacto.
E problema di esaki ta cu e servicio di taxi legal, ban yam’e asina, ta wordo limita na turista. Pakico? Pasobra un taxista legal lo cobra hopi placa na un local pa hibe di ‘A’ pa ‘B’. Esey lo wordo considera un abuso pa e cartera di e usuario.
Tin hende cu ta di opinion cu DTP lo mester habri un posibilidad pa e servicio di taxi no keda un monopolio pa sector turistico. E posibilidad mester pa e local, sea cu nan tin auto of no, pa por wordo transporta di un manera ‘safe’ na nan lugar di trabao, na doctor, unda cu ta, sin cu tin un peliger cu ne.
E hecho cu mayoria di hende na Aruba tin auto no kiermen cu na cierto momento lo mester di haci uzo di un transporte priva pa motibo cu no tin ningun auto na cas disponibel mas.
Na hopi pais, hendenan cu ta doñonan di auto propio ta wordo limita pa circula riba cierto dianan. E ora, nan tin cu haci uzo di transportenan manera train, taxi, bicicleta, of core cu auto di otro familiar, etc.
Wel, na Aruba, no a yega asina leu danki Dios di limita e circulacion di bo auto. Pero mester por duna e posibilidad na e comunidad pa ademas di bus, autobus. por mobilisa den taxi (taxi legal) unda cu ta rond di Aruba.
Esaki tambe lo bira un alivio pa hopi mama of tata di famia cu a laga nan yiu sali anochi y na dado momento, si no por bay busk’e, cu e yiu por regresa cas den un forma safe.
Esaki ta un di e inkietudnan cu tin den comunidad y cu DIARIO por a tuma nota di dje.


c: text/html

text:
Partido MEP ta un partido serio cu semper ta traha y goberna na bienestar di nos pueblo y e felicidad di cada ciudadano di nos pais. Partido MEP den su historia nunca a sconde pa niun reto ni con pisa y duro y imposibel cu nan a mustra di ta. Semper lidernan di Partido MEP y cada candidato sea representado pueblo den Parlamento of gobernando, a sali afo pa pueblo y a mustra balentia pa resolve problemanan di nos pais y pone nos pais den progreso.
Algo sigur cu no por bisa di e Partido AVP y su lider Mike Eman kende pa cuminsa ora cu su votadonan a scoge pa representa pueblo den Parlamento na aña 2017, no a haya cu esey tawata un posicion digno pa e ocupa y a retira e mesun anochi di eleccion 2017 despues cu a bira conoci cu su partido a haya rechaso di su votadonan pasobra como lider el a faya y a hiba nos pais den bancarota. Y Mike Eman a dicidi di bay sconde cara no di berguensa pero mas bien di un sinberguesa mustrando pueblo cu e no tin niun Arubano na curason. Leu leu, Mike Eman ta saca cabes ariba entoxicando e aire fresco cu e gobernacion di Gabinete Wever-Croes ta dunando nos pueblo.
Y awo atrobe, Mike Eman ta saca nanishi riba tera pa purba hunga romance cu nos pueblo y cuestiona riba e maneho cu Prome Minister y Gobierno di Gabinete Wever-Croes ta hibando den e temporada dificil di e pandemia cu nos ta aden. Awo Mike Eman kier sali duna su opinion di COHO y e maneho.
Ta bon e ora pa nos recorda pueblo, cu tempo cu Gobierno di Aruba, den varios ocacion, a duna Mike Eman y tur otro partido politico na Aruba e oportunidad pa ta parti di tur discussion tocante acuerdonan cu Hulanda, Mike Eman nunca a sinti ni mustra interes di kier yuda Aruba den e crisis aki. Tur lo contrario.
Gobierno di Aruba a invita Mike Eman pa varios cumbre durante e prome lunanan di e pandemia y Mike Eman y AVP no a participa na e consultanan nacional den e cumbrenan aki. Mike Eman nunca a mira e importancia y sinti e deseo pa ta parti di un solucion. Y atrobe, criticando COHO y of maneho di Gobierno, tampoco Mike Eman ta mustrando interes den nos pueblo sino den su interes propio pa bin na mando pa e daña e trabou cu e Gobierno aki ta haciendo pa recupera di e sla duro cu Covid a ocaciona nos pais.

robotstxt: allowed

filter: keep


text:
‘Bida no ta facil’, asina nos a siña. ‘Pero e no ta asina dificil tampoco…’, ta loke podise nos mester cuminsa train pa pensa. Berdad bida ta un caminda jen di reto, pero e ora ta e cuestion pa nos cuminsa mira e retonan como oportunidadnan. Posibilidadnan pa nos crese y saca beneficio di nan. Como ser humano, nos tin e tendencia di keda pega den nos pasado y sinti nos mes e victima di loke ‘otronan’ a pone nos sufri. Asina nos por hunga e rol di nan consenshi y laga nan mes sinti nan mes culpable pa loke nan a hasi nos. Nos por bira e cos aki rond y pensa cu no obstante kico hende y bida a hasi nos, nos kier sigi padilanti y mustra cu ‘ami’ ta mi maestro humano di mas grandi. Ami por educa mi mes, pa los di mi pasado.
Los di tur hende rond di mi y crea mi propio paraiso, mi propio soño, mi propio shangri-la. Mi ta e doño di mi destino den e realidad tri-dimensional aki. Aki Dios a duna mi boluntad liber pa mi hasi y deshasi. E la duna nos cada un tambe talentonan di bida, regalonan cu cua nos por traha. Nos mester sa kico nos ta hasi cu nan. Nos por usa nan pa crea y ta exitoso. Nos por usa nan pa destrui of nos por pone nan un banda y hasi nada. Universo y Dios lo provee semper, e lo pone algo of un hende den nos caminda pa cuida nos. A menos cu nos dicidi cu nos boluntad propio cu nos kier experencia kico ta nifica pa ta un bagamundo, anto e ora nos ta bira esey.
Mi a siña den bida cu semper tin un caminda pa nos cana, un escogencia pa nos hasi, maske con dificil e bida ta parse na un cierto momento. Den cada situacion den nos bida tin algo pa siña y momentonan pa crese, ta depende di e escogencia cu bo kier hasi. Tin ora bo mester keda pega den un cierto situacion un rato, pa bo siña di dje. E ora e arte ta pa sa ‘ki momento ta esun corecto pa bula afo’. Ora nos no hasi esaki, nos ta crea nos propio prison y nos ta bira e prisonero di situacionnan y hendenan den nos bida, cu kier nos den nan gara, den e mundo, e soño, e ilushon cu nan a crea pa nan mes. Y nos ta baha y nos ta solidario y nos ta sufri y nos ta miserabel…Y nos ta lubida cu e meta di bida ta pa nos bula halto y crea excelencia den un mundo cu tin hopi necesidad di esaki awor aki.
Nos ta rondona pa un mundo jena cu libertinage. Un mundo unda cu balornan humano a bay den e ultimo di e filekast, full patras. Podise a bira tempo pa rescata e inocentenan y e curasonnan manso cu a resta ainda den e mundo. Esnan cu por duna Dios bek su paraiso cu un dia e la duna nos jen di amor, pa nos cuida y conserva p’e. Ta bon pa nos puntra nos mes, kico ta nos imagen di e paraiso aki y mira con serca of leu nos ta di dje na e momento aki. Y di biaha puntra bo mes ‘Kico AMI por hasi pa rescat’e?’. Si e contesta ta positivo….pone man na obra, mi ruman…!


text:
Diasabra awor “Playoff 2015-2016” ta start den Stadion Guillermo Trinidad
E cuater ekiponan di futbol cu lo bataya cu otro pa e trofeo di campeon di nos futbol division di honor ta conoci. Nan ta Britannia, RCA, Dakota y Nacional/Washington. E playoff lo inicia diasabra 14 di mei venidero cu un “double header” den stadion Guillermo Prospero Trinidad na Dakota. E siman aki ainda Arubaanse Voetbal Bond lo reuni cu e 4 ekiponan pa presenta e schedule di wega, pa por duna inicio na e temporada mas gusta pa tur hende, esta e “playoff” di futbol di Aruba. Mirando cu a caba di hunga algun wega internacional, tin tur confiansa cu publico lo sa di respalda nos hungadonan di cada un di e 4 ekiponan aki.
Arubaanse Voetbal Bond ta invita publico pa sostene nos ekiponan di futbol local
Den e penultimo wega di campeonato regular, e ekipo di Caravel y Estrella a topa otro. Mientras cu Estrella ta termina na di 7 luga, Caravel lo mester prepara pa hunga playoff di promocion y degradacion. Caravel hunto cu La Fama lo mester midi forsa cu Caiquetio y Sportboys di Division 1 proximamente pa mira cua ta e teamnan cu lo keda den of promove pa Division di Honor den e campeonato venidero 2016-2017.
Diabierna ultimo Bubali a hunga su ultimo wega contra Dakota den cual nan tabatin mester di un victoria y sigura e di 4 luga den playoff. Esaki mientras cu Nacional despues di su victoria riba Riverplate diaranson ultimo mester a sinta warda y mira si Bubali lo gana Dakota. Dakota cu tabata falta 8 hungado regular kier a demostra e publico pakico nan ta e ekipo cu despues di basta aña sin clasifica, ta e ekipo fuerte cu mester tene cuenta cune den e playoff venidero. Pero lamentablemente Bubali a bin perde e wega 4-3 y asina aki Nacional ta bira e di 4 ekipo cu ta clasifica pa playoff 2016.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina principal ta situa den Compleho Deportivo Frans Figaroa na Noord.


text:
Siman di 22 – 29 novèmber dekretá komo Siman di Kaha di Òrgel
Siman di 22 – 29 novèmber dekretá komo Siman di Kaha di Òrgel
Geplaatst op 22 November 2020 dor di Ministerio Enseñansa, Siensia, Kultura & Deporte
WILLEMSTAD – Gòbièrnu di Kòrsou a dekretá e di 4 siman di novèmber komo siman di kaha di òrgel. E aña akí e fechanan ta 22 pa 29 di novèmber 2020.
Manera ta konosí aña 2019 Gobièrnu a proklamá komo e aña di piano di silender, esta kaha di òrgel. A hasi esaki pa konsientisá pueblo di e balor históriko di kaha di òrgel. Di e forma akí nos herensia ku ta forma parti integral di nos nashon ta keda bibu i balorá pa nos próksimogenerashonnan. E impakto durante di e aña di kaha di òrgel tabata tremendo. A organisá diferente aktividat manera tayer, kursonan di baile, charla i presentashonnan pa duna honor i rekonosementu na baluartenan di e kaha di òrgel. Na vários organisashon, entre otro skol i fundashonnan, tambe a sa di rebibá e kultura históriko kultural presentando asina nos kaha di òrgel komo parti importante di nos kultura.
Komo pais ku ta den desaroyo i ku ta trahando riba nos identidat komo nashon ta importante pa nos sigui motivá nos nashon pa ku su historia kultural artístiko. P’esei den kuadro di e tres prioridatnan riba tereno di “Nation Building” ku ta 1) konsientisá komunidat di nos historia riku den e konteksto korekto, 2) inkluí mas arte i kultura den skolnan i 3) promové mas ekspreshon kultural, ministerio di Enseñansa, Siensia, Kultura i Deporte a bin ku e proposishon pa dekretá un siman di selebrashon dediká na nos piano di silender: kaha di òrgel.
Pa e motibu aki, Gobièrnu a deklará un siman speshalmente pa kaha di òrgel den tur aña. Esaki a bira e último siman di novèmber i pa e aña akí e ta kai riba e dianan di 22 pa 29 novèmber 2020. Apertura di e siman kaha di òrgel di e aña akí a tuma lugá den e área di Band’abou riba djadumingu mainta 22 novèmber na misa di San Willibròrdus. Minister Steven Martina na nòmber di Gobièrnu a deklará e siman habrí.
Debí na medidanan di COVID-19, e aña akí diferente aktividatnan ta bai di forma virtual. Ta pone atenshon riba e diferente aktornan den mundu di kaha di òrgel. Manera trahadónan di kaha di òrgel, tokadónan ta konta di nan kaha i e diferente piesanan ku nan tin riba esaki, historia di kaha di òrgel i organisadónan di fiestanan bailabel di kaha di òrgel. E aña akí lo pone atenshon spesial na sra. Lydilia van Uytrecht ku a nifiká hopi pa e herensia musikal kultural kaha di òrgel.


text:
Departamento di Obra Publico ta informa pueblo di Aruba en general y specialmente nos automobilistanancu ta haci uzo di e caminda di Sero Blanco cu awe 22 di october2019 te cu dia 1 november 2019 lo bay cer’e camindaparcialmente pa nos cuminsa cu trabounan preparativo y despues asfalt’e.
Trabounan preparativo y despeus asfalta e caminda lo bay den fase.
Fase 1 lo ta di Sero Blanco #47C te cu Sero Blanco #67C.
Fase 2 lo ta di Sero Blanco #67C te cu Sero Blanco #411
Fase 3 lo ta di Sero Blanco #319 te cu Sero Blanco #331.
Ruta alternativa ta bay ta indica cu baricadanan y borchinan di aviso y e orario di ceramento lo ta di 8’or di mainta pa 4’or di atardi.
En conexion cu e trabounan menciona Departamento di Obra Publico ta pidi pa tene cuenta cu e inconveniencianan cu lo porsurgi pa cual nos ta pidi nos disculpa.


text:
Invitashon na klousura “Kunukito di Kas i di Bario” Montaña
Invitashon na klousura “Kunukito di Kas i di Bario” Montaña
Kòrsou- Djasabra 15 di febrüari 2020 “Kunukito di kas i Bario” Montaña ta presentá: Mi kurá mi kuminda. Grupo di Kunukito Montaña ta invitá bo bin eksperensiá i siña kon nos mes por planta nos mes kuminda saludabel i dushi den nos mes kurá i kon prepará esaki den nos mes kushina.
Riba e dia aki partisipantenan di e bario lo kompartí tur nan konosementu i eksperensiá atkerí durante e proyekto Kunukito kas i Bario. Lo tin diferente demonstrashon tokante plantashon i naturalmente demonstrashon kon pa kushiná saludabel i dushi. Bin purba kosnan di nos tera prepará na un manera úniko.
Minister di Salú, Medioambiente i Naturalesa, Sra. Suzy Camelia Römer i Grupo Kunukito di kas i Bario Montaña ta invitá bo pa bin pasa un dia edukativo i salú na klousura di e proyekto aki den nan bario di Montaña.
Esaki lo tuma lugá na Kunuku Toliban na Montaña. Orario ta di mitar di 11 di mainta pa 4 or di atardi.\


text:
KRALENDIJK – Relashoná ku un insidente ku a tuma luga resientemente den e instituto: aki reakshon di parti gerensia di JICN.
Ta un echo ku den un prizòn por tin tenshon entre detenidonan. Den un ‘setting’ será kaminda hende no ta di forma boluntario, emoshon i ekspreshon di esakinan por subi di forma eksesivo. Den JICN ta purba na aktua di e forma mas apropiá posibel dor di supervishon di forma skèrpi di personal entrená pa esaki, dor di ofresé un programa di dia na e detenidonan i e diferente liñanan di ehekushon asosiá na esaki pero tambe ta sòru di separá sierto detenidonan for di otro den e diferente sekshonnan.
Apesar ku a tuma tur e medidanan di prekoushon nesesario tòg a surgi un eskalashon di un konflikto entre algun detenido. Den un insidente asina ta bai ofèr na un intervenshon. Personal a aktua direktamente den e kaso aki i segun prosedura. Algun detenido ku tabata testigu di e insidente, riba propio inisiativa a yudansa den e kaso aki.


text:
Oranjestad-Na prome lugar UPP kier desea henter comunidad Arubano un feliz y prospero aña 2015. Un aña cu mester bay ta un aña unda e pueblo Arubano lo mester bay dicidi riba su futuro. Un aña unda pueblo lo dicidi si nan ta keda acepta y ta keda tolera un gobierno cu NO ta goberna conforme reglanan di “Good Governance”.
Ta p’esey UPP, cu hopi alegria y satisfaccion, a tuma nota cu tanto AVP como MEP a declara cu nan lo bay discuti e principio di “Good Governance”. Manera tin un dicho ta bisa: mihor laat cu nunca.
UPP den campaña di 2013 a trata di convence e pueblo votador cu Aruba mester wordo goberna segun reglanan democratico di bon gobernacion; lamentablemente e tempo ey NINGUN otro partido politico no kier a hiba un discusion al respecto.
Alabes den e tratamento di presupuesto 2012 y di 2013, y na augustus 2013, sr. Booshi Wever, como miembro independiente den parlamento, a entrega, na tur tres ocasion, dos mocion cu e meta pa trece cambionan den tanto nos constitucion como den nos leynan, cu e fin pa cuminza pa goberna nos pais na un manera drechi. Lamentablemente ni fraccion di AVP ni esun di MEP a vota na fabor.
Den curso di aña pasa UPP un biaha mas a trata na convence partidonan politico cu e unico manera cu nos por salba e pais aki, ta door di bin cu leynan cu ta garantisa bon gobernacion, y cu ta caba cu politica di patronahe y corupcion. Y caba cu e pensamento “quitate tu pa ponerme yo”.
Un biaha mas mayoria di e partidonan politico NO a mustra mucho interes.
Pero aña nobo, bida nobo, y 2015 parce cu a start cu un bon pia door di e noticia positivo ey. Awor ta di spera cu no keda na palabra so, e no keda den Tripartite so, pero esaki por ta e momento unico pa e partidonan politico cu representacion den Parlamento bin cu leynan initiativo cu e unico meta pa “MARA MAN DI E POLITICO”!!
Si en berdad e partidonan aki ta serio, anto percura cu e leynan aki dentro di un luna wordo trata den Parlamento y pasa esakinan e ora ey den menos di 6 minuut, mescos cu a socede cu e ley cu mester a mehora e beneficionan di e parlamentarionan mas ainda.
Pues “IF YOU WANT ME TO BELIEVE IN YOUR WORDS, MAKE SURE YOUR ACTIONS MATCH THEM“!!


text:
Kralendijk – Maduro & Curiel’s Bank ta pidi diskulpa pa e interupshon den servisio djasabra último entre 3’or i 7’or di anochi. Durante e orario tur sistema di pago, Bankomátiko i Online Banking di MCB a kai afó. E tim di IT mesora a traha riba e problema i tur servisio a keda restorá pa mas o ménos 7’or di anochi.
MCB ta pidi su diskulpa pa e inkumbiniensia i konsternashon ku esaki a kousa. E tim di IT a sigui traha pa por a determiná kousa di e interupshon di e servisio, pa evitá ku esaki ta ripití.
A resultá ku un eror a surgi durante mantenshon regular di nos ret, ku a resultá ku nos servisio di ATM, POS i Online Banking a kai afó. Pa por a restorá e servisionan, un kantidat di proseso tékniko mester a tuma lugá pa garantisá re-establesimentu adekuá di nos servisio pa kliente. Esei a tuma lugá instantáneamente i a resolvé e problema djasabra 7’or djanochi.
Un biaha mas nos ta pidi nos diskulpa pa loke a sosodé, sinembargo nos ta kontentu ku e problema ta resolvé pa nos sigui brinda nos klientenan e servisio ku boso a kustumbrá kuné.
Gerensia di MCB


text:
Diabel ta traha suplando pensamentunan pa nos hasi loke ta malu dilanti di Dios.
Nos bataya di mas grandi ta den nos mente. I kon pa vense e bataya ei? Un estrategia efikas ta pa alabá i adorá Dios den e momentunan ei.
Nos tur ta tentá ku pensamentunan ku ta bin den nos mente i nos mester vende e ideanan malu ku diabel ta supla.
Nos mester evitá e pensamentunan malu i e lugá kaminda nan ta inisiá, manera:
Komentarionan malu kontra:
– nos guianan spiritual;
– e obispu;
– e pastor.
– e direkshon general di iglesia.
Den 1 Kor. 1:10 tin skirbí:
“Den nòmber di nos Señor Hesu-Kristu, rumannan, mi ta apelá na boso, pa boso ta di akuerdo ku otro. No pèrmití divishon entre boso, ma sea kompletamente ún di mente, di mesun konvikshon.”
Ora nos tur kana den e mesun pensamentu, di akuerdo ku e direkshon di iglesia dirigí pa Spiritu Santu, nos tin pas, fortalesa i nos lo avansá.
Pero si nos tende esnan ku no ta aprobá esei, ku ta kritiá i ta rebelde, nos lo kaba desanimando.
Esnan ku tin pensamentu malu pensando ku pastornan no ta hasi kos bon, ku e direkshon di iglesia ta malu, nan ta dura tiki i diabel ta derotá nan den nan mente i nan lo kaba alehando.
No tende lenganan malu, no tende komentarionan malu kontra bo pastor of direkshon di iglesia. No pèrmití ku diabel derotá bu ku e pensamentunan malu. Wak pa Dios i kontinuá den bo komunion ku n’E te den final.


text:
Oportunidad pa Trabou: UNDP Project Manager, (SISSTEM)
Project Manager Head of UNDP’s Expansion TEAM (Aruba) September 2019
Bo ta interesa pa traha pa expande Universidad di Aruba cu un facultad mas pa accomoda e SISSTEM Faculty? Tambe pa avansa e plannan di desaroyo humano sostenible? Si ta asina, esaki por ta e oportunidad pa bo. Pa e expansión di Universidad di Aruba, UNDP ta en busca di un:
Project Manager SISSTEM
(UNDP Faculty Expansion Team)
Programma financia door e di 11 EDF, di Union Europeo
cu base na Aruba
E meta principal di e proyecto SISSTEM ta pa duna educación ariba e nivel tercero (Bachelor’s and Master’s level) pero tambe pa ofrece research cu focus particular ariba e asignatura STEM. E SISSTEM Project lo resulta den un incremento di cantidad di hende cu expertisio y habilidadnan technico pa innovacion, desarrollo sostenible na Aruba, y den Caribe pero tambe den e islanan jama SIDS (Small Island Development States). UNDP a ser selecta como implementing partner pa e expansión di e facultad nobo aki, cu lo asegura y haci posibel e facilidadnan pa accomoda e Bachelor STEM program y Master’s program den sostenebilidad y como tambe un Instituto di Research nobo.
Obligacion y responsabilidadnan:
- Project management;
- Representacion y coordinación
- Communicacion
- Partnership building
E lo mester tin experiencia substancial den implementación di projectonan infrastructural grandi y size médiano financia den e región.
Pa mas información por click ariba e link aki: https://jobs.partneragencies.net/erecruitjobs.html?JobOpeningId=25977&hrs_jo_pst_seq=1&hrs_site_id=2
* * *Scroll To Top
- Macuto di Compras: 30 september 2022 September 30, 2022
- Guidelines regarding the Business Establishment Ordinance September 23, 2022
- Maximum price list: 17 september 2022 September 23, 2022
- Macuto di Compras: 23 september 2022 September 23, 2022
- Macuto di Compras: 16 september 2022 September 20, 2022
- Maximum price list: 3 september 2022 September 15, 2022


text:
Si bo tin un deseo pa un persona inmobil ku ta terminal, yena e formulario di intake aki i deskribí e deseo mas kla posibel riba e dokumento aki . Mas pronto posibel, un boluntario di Fundashon Ambulans Deseo Korsou lo tuma kontakto kubo pa papia tokante e deseo. Den kaso ku mester realisá e deseo mas pronto posibel, por ta ku bo por haña un yamada riba e mesun dia. Pues ta alkansabel tur ora!
Pensa dos bia promé ku bo hasi un petishon pa un deseo
Den prinsipio, nos no ta transportá personanan den ròlstul.
Solamente na Kòrsou por kumpli ku e deseo;
Nos ta un organisashon ‘non profit’ i ta purba pa realisá kada deseo, pero nos ta dependé di e esfuerso di boluntarionan;
Realisá un deseo ta grátis. Pa nos niun deseo no ta ko’i kèns, pero si mester pas den e presupuesto kalkulá pa kada deseo ;
Lo bo bai kompartí datonan médiko ku nos i esaki nos ta uza solamente pa informá nos kolaboradónan;
Nos ta preferá di yama personanan na nan nòmber. P’esei tin espasio habrí na e preguntanan pa yena e nòmber.


text: Kralendijk – Na aña 1990 riba e fecha 1 di yanüari William Gregorio Piar mihó konosí komo Willy, a drenta servisio di gobièrnu di Boneiru na e Instituto di deporte Indebon. Willy a keda enkargá ku e proyektonan di edukashon físiko na skolnan básiko i deporte den bario. Willy tabata usa su kreatividat dor di traha bala nan di mea pa asina e muchanan por a praktiká e deporte di bala, mirando e limitashon ku tabatin e tempu ei. Durante di e trinta añanan Willy i su koleganan a sigui diferente kurso relashoná maneho di deporte na nivel. Durante añanan Willy a duna gimnasio na Reina Beatrix,Kolegio Papa Cornes i skol San Bernardo, i aktualmente Willy ta duna gimnasio na Kristu Bon Wardador. Den su funshon Willy a funshoná komo lider di tim, kordinadó di deporte, i ta enkargá ku e proyektonan di deporte den bario, akohida despues di skol, durante diesshete aña Willy a kordiná deporte eskolar lokal i weganan Interinsular entre Aruba, Boneiru i Kòrsou. Hefe di Indebon sr.Peter Silberie a trese dilanti, ku ta un plaser pa traha ku un tim profeshonal den Indebon, por mira ku Willy i su otro koleganan a duna i pone rèspèt ku awendia por mira hóbennan ku a i ta destakando riba diferente ramo di deporte riba nos isla i den eksterior. Finalmente Peter a felisitá Willy i su famia ku su trinta aña sirbiendo komunidat boneriano i Willy semper ta kla pa yuda su koleganan pa asina trabou nan sali na benefisio di nos hóbennan. Diputado enkargá ku deporte sr.James Kroon na nòmber di Gobièrnu di Boneiru a felisitá Willy i su famia i koleganan pa e sosten i e dedikashon na su trabou kual ta na bienestar di nos komunidat, i ku Willy sigui ku e bon trabou ku la desplegá durante e trinta añanan, pa klousura e parti ofisial diputado James Kroon na nòmber di gobièrnu di Boneiru den presensia di Peter Silberie i Allyson Pourier a entrega Willy e sertifikado di rekonosimentu i un gratifikashon pa e añanan.


text:
ORANJESTAD, 14 april 2021. Un 'batch' di 30.420 dosis di e vacuna Pfizer a yega Aruba awe tardi riba vuelo di KLM.
Manera nos Minister di Turismo, Salud Publico y Deporte a informa algun dia pasa. Hulanda a compromete cu Aruba lo sigui ricibi e vacuna di Pfizer y mirando e peticion grandi di comunidad pa vacuna, Hulanda a manda un 'batch' dobel mas grandi, pa asina por continua cu e ehecucion di nos Plan Nacional di Vacunacion contra COVID-19.
Mas lihe Aruba vacuna su comunidad ente 75% cu 85% mas lihe Aruba por cuminsa sondia posibilidadnan pa flexibilisa medidanan existente. Mas lihe nos poblacion vacuna, mas lihe nos ta recupera. Nos ta ariba bon caminda pa crea e inmunidad colectivo desea.
Awo cu Aruba tin un cantidad grandi di vacuna, ta invita comunidad henter cu no a registra ainda pa haci esaki mas pronto posibel pa nos tur por ta vacuna y proteha.
Aruba ban sigui registra y ban sigui vacuna, asina nos logra e recuperacion tan anhela!


text:
ORANJESTAD - Dialuna mainta durante un conferencia di prensa di Gobierno di Aruba, minister di Husticia y Asuntonan Social Rocco Tjon a amplia riba e desaroyonan pa loke ta trata Brandweer Aruba.
Un departamento cu pa hopi tempo a wordo enfrenta cu retonan grandi riba diferente aspectonan infrasrtuctural pero tambe den recursonan necesario pa por eherce nan trabou na un manera sigur, teniendo na cuenta nan propio siguridad. Conhuntamente cu Management Team, Sindicato di Brandweer Aruba esta; SINBA, pero tambe e personal, por bisa cu a logra yega na e meta stipula. A ricibi trucknan nobo pa completa e fleta di Brandweer y tambe tin varios opleiding y bevorderingen cu a tuma luga y lo sigui tuma luga den e temponan nos dilanti.
E condicionnan bou cual Brandweer Aruba tawata traha aden, no tawata adecua y tawata un peliger pa nan propio siguridad. Remarcabel ta cu ultimo biaha cu a cumpra “ademluchtapparatuur” tawata na aña 2003, bou di Gabinete Oduber III y na 2018 ex-minister di Husticia di Gabinete Wever-Croes I; Sr. Andin Bikker, a busca algun pa un grupo, pero no ta tur bombero a logra haya esaki. Pa e motibo aki, den e plan di maneho di ministerio di Husticia y Asuntonan Social,inisterio di Husticia y Asuntonan Social e personal ta keda central, pues e ta importante pa nan tin e hermentnan pa por eherce nan trabou na un manera sigur pa nan mes. Pa cual motibo e biaha aki a percura pa busca material pa cada bombero.
Conseho di Minister a aproba e suma di 2.2 miyon florin cu tawata falta pa por finalisa e compra di e cuater trucknan asina completando e fleta di e trucknan, y sigurando esaki pa e añanan binidero. Adicionalmente, e bluspakken a yega, cual ta inclui “ademluchtapparatuur” nobo pa cada Bombero cu un “lifespan” largo, asina percurando cu pa e añanan nos dilanti e bomberonan ta bon ekipa pa loke ta “ademluchtapparatuur”. Ademas di esaki, uniform nobo, laarzen, handschoen y helmnan . Pa loke ta e diferente trucknan nobo cu a wordo aproba, por bisa cu esakinan, cu ta cauter truck adicional di esun cu a wordo busca e aña ki caba, ta den proceso di produccion y lo dura algun luna prome cu nan por wordo entrega.
Banda di e aspecto di material, e posicion huridico di e trahadonan ta hopi importante tambe, pues por bisa cu e bevordering di cada trahado ta na Gobernador pa wordo firma, y ta den su fase final. Esaki ta un bon noticia pa tur e personal di Brandweer Aruba cu pa hopi aña mester a warda riba nan bevordering, rechtspositie y landsbesluit. Tambe a haci palabracionnan cu e compania Americano pa loke ta trata e training pa cu personal di Brandweer, mirando cu e ultimo training pa loke ta trata e aspecto aki ta data bek na aña 2007, cual ta indica cu pa hopi aña no tawata tin e training adecua pa personal di Brandweer.
Pa conclui, por bisa cu bou di Gabinete Wever-Croes I y continuando bou di Gabinete Wever-Croes II, a sigui traha riba tur aspecto di mehoracion pa cu Brandweer Aruba. Den e caso aki por bisa cu Brandweer Post di San Nicolas; “Sierra”, ta den pleno renobacion y ta premira cu pa fin di aña esaki lo mester ta cla. Ademas di esaki, a renoba e alarmcentrale di Brandweer Aruba e aña aki por completo. Tambe a logra cuminsa cu opleidingen manera “Manschap B” y “Bevelvoerders” cual lo cuminsa otro luna. Importante pa menciona ta cu 7.5 miyon florin adicional a wordo aloca riba presupueso pa Brandweer Aruba pa asina por a adkiri e dos tankwagen di tres mil galon, e dos trucknan di autospuit di mil galon como tambe e crashtruck nobo specificamente pa e brandweerpost na Airport, cual ta yega e aña aki.
Por ultimo, e mandatario a gradici henter e Management Team di Brandweer Aruba, Sindicato di Brandweer y sin lubida e departamento huridico y departamento financiero di Ministerio di Husticia y Asuntonan Social. Danki na e colaboracion aki a percura pa logra tur esaki den e prome aña. Den e prome aña a logra aloca adicionalmente un suma di alrededor di 7.5 miyon florin pa por atende cu tur e aspectonan nan aki, pa asina por a alivia e situacion na Brandweer, cu despues di hopi aña a bolbe haya su debido atencion.


text:
ORANJESTAD, 31 oktober 2020 Segun resumen di awe 20 persona mas a recupera, tin un total di 19 caso nobo di Covid-19, di cual 1 ta no-residente, ("positivity rate" bou residente ta 15%). E total di casonan activo awe ta 156, total di testnan haci ta 297, testnan haci bou di residentenan na laboratorio di hospital ta 122. E total di casonan di fayecimento relaciona cu Covid-19 a aumenta na 38.
Hospital ta informa cu tin un total di 5 persona interna di cual 4 den Cuido Intensivo y 1 ta isola riba piso general.
E virus di Covid-19 lo no desaparese pa awor y e yabi den e pandemia aki ta pa controla e cantidad di contagio of transmision pa preveni cu e cantidad di casonan ta subi demasiado den un corto tempo. Danki na e esfueso di cada uno di nos aki na Aruba nos ta logrando.
Pa nos sigui controla Covid-19 ta importante pa comunidad ta alerto y na prome indicacion di sintoma tuma contacto cu dokter di cas pa por haci un test. Door di isola e casonan positivo nos por controla e virus y stop e di sigui plama.
Ban sigui cuida y practica disciplina consistentemente. Aruba ta conta cu bo pa sigui controla e virus di Covid-19. Uni nos lo Vence!


text:
Departamento Meteorologico di Aruba ta vigilando un ola tropical den parti oost di Caribe, actualmente oost di Bonaire. E Sistema tin un chance grandi (80% y 90%) di sigui desaroya y bira un ciclon tropical den proximo 2 te 5 dia.
Pa 2pm ayera, e ola tropical (wave) aki tabata situa mas o menos na 66W, cu ta oost di Bonaire. Cu e curso actual e wave aki ta bay move den parti oost di Caribe entre awe y maƱan diabierna. E wave ta ser acompaƱa pa awasero modera te pisa y mal tempo, y ta move west- noordwest rond di 30 pa 35 km/h.
Impacto riba e tempo local:
Por spera biento fuerte den rafaga durante awasero modera te localmente fuerte cu por ser compaƱa pa lamper cu strena; ademas awasero por causa molester na diferente parti paso ta spera cantidadnan entre 15 pa 35mm.
Pa e parti maritimo, por spera lama modera te poco bruto na parti oost te noordwest cu olanan entre 5 pa 9 pia. Un aviso pa boto chikito lo drenta na vigor pa e parti oost te noordwest di costa awe tardi 6or. Ta pidi operadornan di boto chikito pa bay cu cautela na sobra partinan y tambe cerca of den bisindario di awasero of lamper cu strena.
Tempo tropical significante:
1. Horcan major fiona tabata situa na 660 km zuidwest di Bermuda, y ta move noord-noordoost cu 24 km/ora. Fiona no ta un peligro pa region local.
2. Tormenta tropical Gaston tabata situa na 500 km west noordwest di Azoren y ta move oost- noordoost cu 33/km ora. E sistema aki no ta di importancia pa Caribe.
3. Un ola tropical fuerte den parti oost di area di Caribe tin un chance grandi di sigui desaroya den proximo 2 te 5 dia mientras e ta move west-noordwest.
4. Un ola tropical fuerte a baha for di costa Africano y tin un chance medio grandi pa desaroyo den proximo 2 te 5 dia.
Potencial di awasero pa proximo 24 ora:15 te 35 mm; localmente esaki por varia.
Departamento Meteorologico di Aruba lo continua vigilando e sistema aki y si ta necesario emiti e boletinan tocante e sistema aki.
Potretnan di Aruba Weather Watch.


text:
Minister Dangui Oduber
OTRO AÑA SOUTHWEST AIRLINES LO TIN VUELO DIRECTO PA ORLANDO
ORANJESTAD – Recientemente e aeroliña di Southwest a anuncia cambio den nan ruta cu nan ta ofrece pa Aruba entranteotro aña, asina Minister di Turismo Sr. Dangui Oduber ta dunadi conoce. Southwest no ta un aeroliña desconoci aki na Aruba, ya nan tin varios aña caba bulando pa Aruba. Nan ta conoci pa ta un aeroliña hopi agradabel, amigabel pa bula cune y cu bon servicio.
Ta asina cu actualmente Southwest Airlines tin vuelonandiariamente pa Baltimore pero entrante 5 di juni di aña 2022 esaki lo cambia, nan lo cuminsa cu vuelonan diario pero for di Orlando. Segun e aeroliña esaki lo mehoranan coneccionnan den e mercadonan west y noord-oost di Merca.
Minister a señala cu pa nos localnan esaki lo ta hopi bon mirando cu lo tin mas vuelonan directo pa bay vakantie na e cuidad conoci pa e parkenan di atraccion manera por ehempelDisney World. Por anticipa caba cuanto ta e famianan cu lo haciuzo di e vuelo aki pa bay Orlando e proximo vakantie escolar cu nan yiunan.


text:
Resultadonan di Beisbòl Liga Grandi ayera:
- No tabata tin partido ayera
Partidónan di Liga Grandi pa awe:
- All-Star Game Liga Amerikano kontra Liga Nashonal
Resúmen:
Klase A
- Chris Garia a konektá 3 hit for di kua 2 doblete den 4 turno na bate ku 1 base por bola, 1 kareda anotá i otro empuha pa High Desert Mavericks
- Gianfranco Wawoe a konektá 1 doblete den 3 turno na bate ku 1 kareda anotá pa Clinton LumberKings. Gianfranco tin un promedio di .250
- Carlton Daal no a konektá hit den 4 turno na bate pa Daytona Tortugas. Carlton tin un promedio di .266
- Sherman Lacrus a konektá 3 hit for di kua 1 doblete den 4 turno na bate pa Spokane Indians. Sherman tin un promedio di .246
- Darren Seferina a konektá 1 hit den 5 turno na bate pa Peoria Chiefs. Darren tin un promedio di .310
Liga di Nobato
- Jonathan Martijn a konektá 2 hit for di kua 1 doblete den 5 turno na bate ku 1 kareda anotá i otro empuha pa Billings Mustangs. Jonathan tin un promedio di .304
- Sander Boeldak no a konektá hit den 3 turno na bate ku 1 base por bola pa DSL Braves. Sander tin un promedio di .255
- Raysheandall Michel a konektá 3 hit den 4 turno na bate pa DSL Braves. Raysheandall tin un promedio di .326
- Chris Pieters a konektá 3 hit for di kua 1 tripel i 1 honron(2) den 4 turno na bate ku 1 base roba, 1 kareda anotá i otro empuha pa DSL Cubs. Chris tin un promedio di .300
- Rachid Engelhardt a konektá 1 hit den 4 turno na bate ku 2 kareda anotá pa DSL Orioles. Rachid tin un promedio di .246
- Alexander Rodriguez no a konektá hit den 2 turno na bate ku 2 base por bola i 1 kareda anota pa DSL Rays. Alexander tin un promedio di .291
- Shakir Albert a konektá 2 hit den 4 turno an bate pa AZL Dodgers. Shakir tin un promedio di .268
- Zaino Henriquez no a konektá hit den 2 turno na bate ku 2 base por bola i 1 kareda anotá pa DSL Twins. Zaino tin un promedio di .169
Liga Independiente
- Curt Smith a konektá 1 hit den 3 turno na bate ku 1 base por bola, 1 kareda anotá i otro empuha pa Lincoln Saltdogs. Curt tin un promedio di .317
- Shairon Martis a logra un viktoria pichando 6 entrada i permitiendo 2 kareda riba 6 hit i 2 base por bola, miéntras ku e la poncha 5. Shairon tin un rèkert di 4-1 ku un efektividat di 3.34 den 7 salida


text:
Pa awe diadomingo 11:13pm melding a drenta via di nos Central di Polis cu hende homber lo tin su pareha secuestra den un camber na un cas na Tanki Leendert. Na yegada di e prome patruya mesora a pidi pa e team negociado di Cuerpo Policial Aruba pa asina purba convense dicho persona pa entrega su mes mesora na autoridad.
A trata di negocia pa 4 ora pero envano y a dicidi di uza e team di aresto di polis pa kibra e porta, drenta e camber y aresta e homber di inicialnan J.M.C.B, naci na Republica Dominicana di 34 aña di edad.


text:
E gran Artista Arubiano Etty Toppenber a fayece awe den oranan di merdia. Pa algun luna caba e musico a bin ta luchando cu su salud. Nunca el a entrega. Su Fe tabata grandi. Pero awe Tata a dicidi di yam’e den su Reino.
Recientemente a celebre su bida. Gobierno a rindi honor pa tur e biahanan cu el a pone nomber di Aruba den laira.
E artista luna pasa a celebra 79 aña. Den e evento ultimo unda cu e reconoce por a mira cuanto mucha y hoben Eddy a guia den e mundo di musica na Aruba. Sigur Eddy ta un ehempel pa noso tur aki na Aruba cu su cancionnan unico y cu su voz inolvidabel. Hopi forsa na su famia y paz na su restonan.


text:
No ta un secreto cu e planta di purificacion (RWZI) na Bubali mester wordo renoba y mester un upgrade. E planta aki ta existi pa basta decada caba y su situacion ta uno critico cu varios bes atencion a wordo poni na esaki cu e mester wordo drecha. Esaki lo costa alrededor di 16 miyon florin y ta algo hopi necesario mirando e echo cu e planta aki a surpasa su capacidad hopi tempo caba. Esaki ta ensera cu un rato of otro e planta por kibra y e awa sushi aki por cubri henter e area.
Parlamentario Marisol Lopez Tromp fi fraccion di MAS ta splica cu e problema no ta solamente esaki. Discushonnan cu tabatin tambe ta riba e consecuencianan y risico cu e area unda e planta ta situa ta core: e zona hotelero. Si algo mester pasa cu e planta aki y parti di dje haya daño of kibra e pregunta ta: kiko esaki lo nifica pa nos turismo, nos salud y full e infrastructura den e vecindad?
Pa e motibo aki mes prioridad a wordo poni y ta importante pa e pueblo sa cu mas o menos un aña pasa a tuma luga un reunion publico den Parlamento unda cu e fraccion di MAS a exigi claridad riba e CARMABI rapport. E rapport aki ta duna un bista riba e parti di e situacion cu e area ta den y daño cu tin cometi na cierto beachnan, na e lama bou awa y tambe e efecto di e awa di desperdicio cu ta sali di e planta aki y cu ainda diariamente ta drenta lama. Ki efecto esaki tin riba e aspecto di bacteria, riba e piscanan y e efectonan cu e awa por tin riba hendenan local y tambe turistanan cu ta landa den e area.
Henter e discusion aki a conduci na un reunion publico caminda a resalta cu Minister President Wever Croes a tene e rapport aki scondi. Ni cuanto Parlamento a pidi e prome minister pa e rapport di CARMABI, e no a haci e rapport aki publico. Ta e instituto di investigacion CARMABI na Curaçao mes a dicidi di haci e rapport publico y a publica esaki transparentemente riba su facebook. Y asina Parlamento di Aruba a haya e rapport aki pa lesa. Unabes cu a haya e documento oficial aki, Parlamento a yama un reunion publico pa haya claridad riba e resultadonan di e investigacion cu a wordo haci na Aruba.
Lider di fraccion di MAS parlamentario Marisol Lopez Tromp kier sa con leu ta cu e ehecucion y preparacion pa loke ta e renobacion y upgrading di e planta di RWZI y kiko a para di e 16 miyon cu a wordo ubica pa esaki, den cuanto fase e renobacion lo tuma lugar y pa ki tempo ta premira cu e trabounan lo cuminsa.


text:
ORANJESTAD — Tin diferente compania interesa ainda den compra y operacion di e refineria na San Nicolas. Siman pasa e asina yama Grupo 7 aserca gobierno cu un manifiesto pidiendo pa claridad riba su intencionnan pa cu un posibel cumprado. Nan mes lo ta na altura tambe di un posibel cumprado.
Un reportahe di Ariën Rasmijn repo
Abogado Gabri de Hoogd ta representa e compania aki, di cual ni e ni Grupo 7 kier duna nomber. E ta bisa cu gobierno pa un of otro motibo no kier sinta cu e compania aki. Prome minister Mike Eman di su banda ta bisa cu ela pasa e cartanan pa Valero, cu ta doño di e refineria. Nan lo bay mester duna señal na gobierno cu companbia aki enberdad ta un interesado serio. Mientras tanto e prome mandatario ta bisa cu e mes no sa tampoco e nomber di e posibel cumprado.
Autor Ariën Rasmijn


text:
Pronóstiko di tempu pa Kòrsou i bisindario bálido te djasabra mainta 06:00 o.l, 18 di mei 2019.
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l, 18 di mei 2019.
Kompilá: djabièrnè 17 di mei 2019, 05:00 o.l. 09:00 UTC)
Tempu: Leve te parsialmente nubla i wer seku.
Temperatura máksimo lo alkansá 31 ºC i temperatura mínimo 27 ºC.
Solo ta sali 06:11 i ta baha 18:53 o.l.
Bientu: For di direkshon generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). Prinsipalmente den dia, ráfaga de bes en kuando te fuerte; forsa 6 (40 te 50 km/ora, 22 te 27 nudo).
Situashon general: Durante di e próksimo dianan un wer seku lo prevalesé den nos área. Ademas e forsa di bientu lo kontinuá moderá te basta fuerte pa gran parti di e siman aki.
Kondishon di laman: Moderá ku altura di ola entre 1 i 2 meter (3 pa 6 pia).
Fenómeno spesial: Ningun.
Perspektiva te djadumingu mainta: Leve te parsialmente nubla i seku.
Meteorólogo: Figueroa


text:
-
Contact
- lionel_326@hotmail.com
Awe ta dia di hal’é, sakudié i batié ke man robes!
For di aña 1997 e instituto ‘Lefthanders international’ a deklará 13 di ougùstùs dia internashonal di hendenan man robes. E intenshon di e dia aki ta pa hasi hende konsiente di e inkumbiniensia i retonan ku personanan man robes ta enfrentá diariamente den un mundu kaminda hendenan man drechi ta predominante.
Entre 7 pa 10% di poblashon di mundu ta man robes. Hopi bia mi ta uza nan komo ehèmpel pa splika kon introvershon ta wòrdu mirá den un mundu kaminda personanan ekstroverti ta predominante i tambe kon homoseksualidat ta wòrdu mirá den un mundu kaminda heteroseksualidat ta predominante.
Míles di hende ku ta man robes tin ku adaptá nan mes na diferente kos diariamente pasó e mundu práktikamente no ta tene kuenta ku nan.
Pa un hende ku ta man robes, probablemente e ta sinti ku mundu ta un lugá ku no ta trat’é di forma hustu. Tabatin un tempu ku maestronan di skol no tabata na altura ku tin hende ku ta nase man robes, pues tur mucha ku no por a skibi i/òf kome ku man drechi tabata haña sla riba nan man robes ku linial, pa fòrsanan skibi ku man drechi. Bo mes por komprondé kuantu trouma esaki tabata kousa den e muchanan ku simplemente no por dominá nan man drechi. Na sierto partinan di mundu te ainda esaki ta e kaso. Asta e nòmber na papiamentu ta indiká bo ku e man robes ta esun inkorekto (robes) i esun drechi ta esun korekto.
Loke ta pone ku un persona ta man drechi òf man robes ta simplemente biológiko, pues e ta den e persona su gene. Sientífikonan no sa e motibu presis, pero tin un teoria rondó di esaki. Un hende su mente ta partí den dos hemisferio, i normalmente e hemisferio drechi ta kontrolá bo banda robes di kurpa, i bo hemisferio robes ta kontrolá bo banda drechi di kurpa. Evolushon natural di hende a selektá ku e órgano ku ta duna hende abilidat pa papia i desaroyá idioma ta sinta den e banda robes di seleber, i e gene ku ta kontrolá bo dominio di man i pia kual nan ta yama “D-Gene” tambe ta sinta den e banda robes di seleber, por lo tantu un persona asina lo bira ‘man drechi’. Personanan ku ta man robes tin un kondishon ku yama ‘situs inversus’ i esaki ta afektá 1 den kada 20 mil persona. Esaki ta nifiká ku e persona aki tin un órgano den su seleber ku ta sinta n’e banda kontrali kompará ku otro personanan. E personanan aki no tin ‘D-gene’ sino ‘C-Gene’ kual ta duna e persona aki 50% chèns di ta man drechi, 50% chèns di ta man robes.
Personanan ku ta man robes tin un ‘corpus callosum’ 11% mas diki kompará ku personanan ku ta man drechi. (Si bo a lesa ‘Niun Pátaka’, lo bo sa kiko ta Corpos Callosum i kiko ta su funshon.) Esaki ta algu ku personanan man robes tin ku ami sigur ta yalurs ku nan tin’e i ami nò!
Komo ku e kantidat di personanan man robes ta asina tiki, e personanan aki tin un bentaha den deporte. Den baseball por ehèmpel, un batidó robes tin mas bentaha kompará ku un batidó drechi, pa motibu ku e batidó robes den su karera lo a enfrentá un kantidat di pitcher drechi, pues e tin mas eksperensia kontra nan. Pero e pitcher drechi si no a yeg’i enfrentá asina tantu batidó robes simplemente pasó e kantidat di hendenan ku ta bati robes ta ménos. Meskos e pitcher man robes (slengu) tin bentaha riba batidónan man drechi. Den bòkseo ta meskos i tur sobrá deporte. Aparte di esaki, e personanan ku ta man robes nan seleber lo a eksperensia mas plastisidat (adaptashon) pa motibu di ta biba den un mundu ku ta trahá pa esun man drechi. Pues e persona man robes tin mané mas abilidat kompará ku esun ku ta man drechi.
Algun punto interesante pa bo sa di personanan man robes:
1. Mas o ménos 10% di poblashon di mundu ta man robes.
2. Algun personanan famoso ku ta man robes ta inkluí Napoleon Bonaparte, Leonardo Da Vinci, Albert Einstein, Isaac Newton, Oprah Winfrey, Hugo Chavez, Bill Gates, Barack Obama i Jimi Hendrix.
3. 40% di personanan ku tin Schizophrenia ta man robes. Esaki tòg ta remarkabel mirando ku tòg nan tin un ‘corpus callosum’ mas diki. (Si bo no ta komprondé e relashon entre ‘corpus callosum’ i Schizophrenia, ta pasó bo no a lesa ‘Niun Pataka‘ ainda!)
4. Hendenan man drechi tin tendensia di kou kuminda na nan banda drechi, i hendenan man robes tin tendensia di kou kuminda na nan banda robes. Ora di krusa man tambe, e persona man drechi tin tendensia di pone su man drechi ariba, i esun man robes tin tendensia di pone su man robes ariba.
5. Mas ku 2500 persona man robes ta muri tur aña a konsekuensha di a uza mashinnan ku ta trahá pa hende man drechi.
6. Personanan man robes por promedio ta muri 3 aña promé ku personanan man drechi.
7. Personanan ku IQ riba 140 tin mas tendensia di ta man robes, manera Albert Einstein.
8. Beibinan ku nase promé ku tempu tin mas tendensia di ta man robes.
9. Personanan homoseksual tin 40% chèns di ta man robes. (Por sierto, un persona man robes, homoseksual i riba dje introvèrt, ta sinti ku mundu ta totalmente kontra di dje. Nan bida por lo general lo ta hopi difisil.)
10. Personanan man robes tin mas tendensia di wòrdu afektá pa PTSD (Post Traumatic Stress Syndrom).
Akibou ta sigui algun imáhen pa mustra bo dikon un persona man robes ta sinti ku mundu ta trat’é di forma inhustu:
Pues manera bo a mira, bida ta bastante duru i inhustu pa un persona man robes. Laga nos selebrá i mustra empatia i komprenshon awe pa tur hende ku ta man robes. Tur hende ku bo topa awe, saka bo man robes pa dun’é man pa kumind’é. Bis’é ku awe ta dia internashonal di hendenan man robes. Lo m’a bisa bo tambe pa kore outo na man robes ya komo tin yen outo stürwil banda kontrali kaba na Kòrsou, pero mi lo no para responsabel pa niun aksidente. Loke si nos por hasi ta masturbá awe ku man robes. Tur loke bo a kustumbrá hasi ku bo man drechi, awe hal’é, sakudié i batié k’e man robes. Duna honor i rèspèt na tur hende ku ta man robes awe, i laga nan sinti ku bo ta komprondé nan frustrashon diario!
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
E Yabi di Exito pa Gabinete Wever-Croes I
Columna Asiento 22 | S01E06 E proceso di formacion entre partidonan MEP, POR y RED a haci cu gabinete Wever-Croes I ta inicia cu varios strike. Pero wega no a caba. Lesa pakico e coalion ta cuminsa cu un deficit di credibilidad, y kico ta e yabi di exito principal pa gabinete Wever-Croes I. Ocho siman despues di eleccion Aruba a haya su gobierno nobo. A tarda? Sigur. ‘Pero no compara cu Hulanda,’ algun a argumenta. Un comparacion cu un formacion cu a tuma extremadamente largo no ta haci e
7 motibo pa laga Pueblo eligi su Gabinete
Columna Asiento 22 | S01E05 Hopi ciudadano ta na fabor di un cambio den nos sistema democratico cu lo duna Pueblo e poder pa eligi Parlamento y un (minister-)presidente den eleccionnan separa. Den e articulo aki lo presenta (en corto) un proposicion concreto pa eleccionnan separa, y lo compara esaki cu nos sistema actual. Proposicion
-
Pueblo ta eligi su Parlamento y Gobierno (gabinete di ministernan) den eleccionan separa.
E termino pa cada parlamento y gabinete ta keda cuater aña.
E
Ki opcionnan tin pa formacion di un gabinete nobo?
E resultado di eleccion ta presenta un dilema pa e partidonan envolvi. Ken tin cu traha cu ken, y den ki forma? Tin diferente manera pa forma un gabinete pero ningun gabinete por wordo forma sin cu parlamento permiti su formacion. Por ehempel, si un gabinete por conta riba sosten di un mayoria den parlamento, e ora ta papia di un meerderheidskabinet, un gabinete di mayoria. Si no tin un mayoria den parlamento, e ora ta papia di un minderheidskabinet, pues un gabinete di minoria. Un otro manera
Aruba lo tin su prome minister presidente femenino?
Aruba pronto lo tin su prome minister presidente femenino? Nos Reino a conoce varios minister presidente femenino. E gran mayoria di minister presidente femenino tabata lider di Antiyas Hulandes. Tin indicacion ta mustra cu awo Aruba pronto tambe lo bay tin un hende muhe como minister presidente. Prome cu e resultadonan di tur urna electoral a drenta, ya lider di partido MEP, Evelyn Wever-Croes a laga sa cu lo traha mas lihe posibel pa e gobierno cambia pa asina tambe preveni un proceso largo
Atrobe un Mayoria Ficticio
Columna Asiento 22 | S01E04 E resultado di eleccion a resulta den un mayoria ficticio. AVP y POR hunto a logra 49% di e votonan valido. MEP y POR hunto 47%. Pero ambos combinacion ta yega na 11 asiento, cu ta un mayoria di tur asiento (52%). Pues ambos combinacion ta resulta den un gobierno cu partidonan cu mayoria votado no a vota p’e. Esaki no ta algo straño na Aruba. Na aña 2005 y 2009 MEP y AVP a logra mayorianan absoluto cu respectivamente 43% y 48% di tur e votonan valido. Durante
AVP deliberadamente ta frustra nos Democracia Parlamentario
Asiento 22 | S01E03 Columna cu ta encurasha participacion di ciudadano den asuntonan politico. Un reunion publico den Parlamento mester ta un demostracion bibo di nos democracia parlamentario den cual parlamentarionan ta representa Pueblo y controla gobierno, mientras cu ministernan ta duna cuenta di nan maneho. E reunion publico di 2 di mei a termina sin cu gabinete Mike Eman a responsabilisa su mes debidamente na Parlamento, y sin cu Parlamento a cumpli cu su tarea. E reunion publico,
Cambio di sistema pa eligi parlamentario
Asiento22 | S01E02 Columna cu ta encurasha participacion di ciudadano den asuntonan politico. Si bo no ta di acuerdo cu na Aruba nos tin (y tawata tin) un stempelparlement, probablemente bo lo ta di acuerdo si cu nos sistema electoral y cultura politico ta hopi vulnerabel pa crea un stempelparlement. E candidatonan di e partido(nan) cu ta forma gobierno cu tin mas hopi voto ta bira minister, y candidatonan cu menos voto ta haya e tarea pa controla e ministernan riba cual nan a depende pa
‘Prome nos purba drecha Reino Hulandes, ban drecha Aruba’
Asiento22 | S01E01 Columna cu ta encurasha participacion di ciudadano den asuntonan politico. No ta un secreto cu e structura di Reino Hulandes no ta ideal. Tampoco ta un secreto cu ultimo añanan Gobierno Hulandes ta ‘mete’ mas cu maneho di Aruba (y otro islanan den Reino Hulandes), y cu diferente partido politico Hulandes (cu basta asiento) ta prefera di deshaci di tur responsabilad pa cu e islanan. Ta importante pa defende nos autonomia ora Gobierno Hulandes purba mina esaki. Tambe ta
Cristian Soto Garcia: Eliminacion di articulo 1613x ta e porta pa esclavitud moderno
Oranjestad - "Mercado laboral local ta prome", ta palabranan cu nos por lesa den un publicacion recien di Minister Paul Croes, pero mane e dicho ta bisa: "Accion ta bal mas cu palabra!". Cu e intento pa elimina articulo 1613x, lo crea un porta hancho pa mas abuso tuma luga, creando instabilidad y insiguridad den nos mercado laboral. Cu un monster di “cheap labor” creciente y un Departamento di Labor cu no ta funciona, ta momento pa focus con pa proteha e trahado local y no busca manera pa
Cristian Soto Garcia: 'ARUPARKING: Pa ken e beneficio real ta?'
Oranjestad - Un bon cuminsamento nifica un bon final. Cu un ley pa parkeo mester a wordo introduci, no tin duda. E vision aki no ta nobo y a start bou di iniciativa di Gabinete Oduber IV (hera mas prome cu esey) y e dia lo mester a yega pa e bira un realidad. Cu introducion di un ley pa parkeer, bo ta zorg pa un centro di ciudad miho organisa, mas representabel y un miho fluho di trafico cual na su turno nifica cu entre otro busnan lo por duna miho servicio. Pero! Despues di a sinta analisa e
Cristian Soto Garcia: Tur ta culpabel menos ami!
Sigiendo e eventonan despues di e tratamento di e ley di CAft, por conclui cu popularismo ta e practica cu ta domina entre esnan cu ta na poder of cu kier yega eynan. Un sin fin di show, purbando di gana punto riba e 'accion' di e partido oponente mientras cu nos tin un lista largo di problema cu mester solucion. Laga nos cuminsa na evalua e nivel di discusion cu ta wordo hiba den nos Parlamento. Donkey, olifante, enano loco y pishi pupu ta algun di e nombernan cu ta sceiro como algo masha
Cristian Soto Garcia: 'CAFT: Un maldicion of bendicion?'
Guest-columnist sr. Cristian Soto Garcia ta comprati su punto di bista riba e ley di CAft, y ta reflexiona riba e motibo dicon awe e ley aki ta un realidad. Oranjestad - E sentimentonan rond di e ley di LAFT (CAFT) den pueblo ta mixto y e ta un topico cu unda bo bira bo ta tende di dje. Sea cu bo ta pro of contra e ley aki, no por kita afor e echo cu e lo afecta nos tur den un manera of otro. Un cos ta sigur, e nivel di discucion cu a ser hiba den Parlamento di Aruba dia 27 di augustus 2015, ta
Paolo Petrocchi: Pakico ami ta sostene un voto “pro” e ley di CAft
Guest-columnist sr. Paolo Petrocchi ta comparti su opinion riba e ley di CAft (supervision financiero) cu lo wordo trata den Parlamento dia 27 di augustus 2015. 29 aña despues di a realisa nos Status Aparte, e pregunta ta keda: Aruba ta cla pa ta “baas den nos mesun cas”? E ta obvio cu como Rubiano nos kier contesta e pregunta akinan cu un SI profundo. Pero e realidad di bida ta cu 29 aña di historia a mustra cu como Rubiano, nos a desplega un irresposibilidad tremendo pa cu nos finansas
E relacion entre Religion y Politica
E diferencia di opinion entre un pastoor y grupo di 7 algun siman pasa a pone hopi di nos pensa riba e relacion entre religion y politica. Cu e tema aki den mente, ArenaPoliti.co a invita sr. Rudy Lampe pa scibi un columna riba e tema aki, cu e peticion pa trata e siguiente dos pregunta den e columna:1. Tin espacio pa religion den politica?2. Tin espacio pa politica den religion?Como ex-parlamentario y ex-pastoor, ArenaPoliti.co a considera sr. Lampe un persona adecua pa elabora riba e tema.


text:
E siman aki Parlamento lo trata e proyecto di ley pa regla e norma salarial di ehecutivonan mas halto di empresanan estatal y instancianan publico y semi-publico. Ya caba siman pasa Stichting Algemeen Pensioenfonds Aruba (APFA) a indica cu pa bo por compara e salario di ehecutivonan halto cu e salario di minister-president, mester inclui e contribucion real na pensioen di e mandatario.
E proyecto di ley no ta tene cuenta cu e suma cu Pais Aruba ta pone un banda pa garantisa e 70% di averahe cu e mandatario a gana mientras cu e tabata den funcion, mientras cu otro empleadonan cu tin un plan di pensioen den sector priva of publico ta contribui na esaki te e ultimo dia di trabou prome cu nan baha cu pensioen. Un mandatario ta completa su pensioen den 8 aña (96 luna), mientras cu otro mester traha 35 pa 40 aña pa haya su pensioen completo.
Banco Central ta urgi Gobierno pa inclui nan den e lista di excepcionnan di e ley aki. Te awor, miembro di Ministerio Publico ta exonera di e ley aki. Aunke cu ta premira cu e ley lo pasa e siman aki, ainda e no tin fecha pa drenta na vigor. Pa mas informacion, lesa e edicion di TREMPAN di awe.


text:
Tempo cu mi tabata un mucha chikitin
Mi tabata hasi mi mes preguntanan di bida
Sinta bou di un mata di watapana
Mi tabata puntra mi mes dicon tin hende rico y hende pober
Dicon hende ta bebe burachi y bira violento
Awo como adulto
Mi ta puntra mi mes e mesun preguntanan
Dicon nos mundo tin asina tanto violencia
Pakico asina hopi inhusticia
Y inocentenan cu ta muri den gueranan y na man di droga
Y toch mi ta sigi busca e lus
Mi ta scoge pa busca e balor di tur dia
Pasobra segun mi e lus den nos bida
Ta e unico speransa
Pa humanidad por sigi existi.
~ Ingrid werleman pa www.comprondiendobida.com


text:
AkiBoneiru- Tanja Kokelkoren (Kas Flamboyan)
Aki Boneiru Aksidente ku eksplosivo 1978
AkiBoneiru – Dia di Mama 2021
AkiBoneiru spesial Covid – Esther de Veer i ...
DokumentarioPopular
Fuhikubo ta presentá: Johannes Muriël (Janshi) De Jongh
by admin | Jul 17, 2014 | Dokumentario | 0 |
Nos invitado den e programa aki ta Johannes Muriël De Jongh kariñosamente jamá Janshi. Ela nase 8...
-
Fuhikubo ta presentá: Vicente Sint Jago
by admin | May 30, 2014 | Dokumentario | 0 |
-
Mundo Nobo pa Tera Kòrá – Dokumentario
by admin | Sep 14, 2012 | Bonaire, Dokumentario | 0 |
-
Fuhikubo ta presentá: Luisa Serberie
by admin | May 20, 2014 | Dokumentario | 0 |
Top RatedAktualidad
Fuhikubo ta presentá: Children’s Television Workshop
by admin | Sep 5, 2014 | Aktualidad | 0 |
Den e programa aki e isla di Boneiru ta wordu promove riba un nivel international dor di Children...
-
Fuhikubo ta presentá: Bonaire Atras Das Lentes
by admin | Sep 2, 2014 | Aktualidad | 0 |
-
Fuhikubo ta presentá: un progama ku imagennan di pasado
by admin | Aug 19, 2014 | Aktualidad | 0 |
-
Fuhikubo ta presentá: un dokumentario di koralnan
by admin | Sep 2, 2014 | Aktualidad | 0 |
Herensia
Calixto Fortunato Coffie 1
Herensia: Annelies Ackermans i Henry Her...
Fuhikubo ta presentá: Ana Yolanda Domaca...
Fuhikubo ta presentá: Piet Christiaans i...
Fuhikubo ta presentá: Petra Cicilia
Fuhikubo ta presentá: Norman Erwin Evert...
Fuhikubo ta presentá: Abraham (Papi) Ram...
Fuhikubo ta presentá: Maria Winklaar (Pa...
Fuhikubo ta presentá: Maria Speranza Win...
Fuhikubo ta presentá: Maria Elisabeth Ko...
Fuhikubo ta presentá: Angel Bermudez i C...
Fuhikubo ta presentá: Luciana St. Jacoba...
Fuhikubo ta presentá: Irma van der Biest...
Fuhikubo ta presentá: Elocadio Gonzalez
Fuhikubo ta presentá: Aithel Hernandes
Fuhikubo ta presentá: Anneliese Klomann ...
Fuhikubo ta presentá: Steve Alexander
Fuhikubo ta presentá: Petra Balentin-Sin...
Fuhikubo ta presentá: Marvel Tromp
Fuhikubo ta presentá: Maria Elisabeth Pi...
Fuhikubo ta presentá: Luis Suriël
Fuhikubo ta presentá: Leonard Albert Flo...
Fuhikubo ta presentá: Laurita Broekman
Fuhikubo ta presentá: Voiletta Rosario (...
Fuhikubo ta presentá: Luciano Werleman
Fuhikubo ta presentá: Ines Martis-Thode
Fuhikubo ta presentá: Hein van Maarschal...
Fuhikubo ta presentá: Lanislau Fernando ...
Fuhikubo ta presentá: Julian Abraham
Fuhikubo ta presentá: Abelino (Fello) Me...
Fuhikubo ta presentá: Caito Sint Jago, L...
Fuhikubo ta presentá: Caito Sint Jago i ...
Fuhikubo ta presentá: Leandro Andres Hen...
Fuhikubo ta presentá: Oslin Toppenberg
Fuhikubo ta presentá: Cynthia Mc Load
Fuhikubo ta presentá: Clyde Harms
Fuhikubo ta presentá: Angela Poulina
Fuhikubo ta presentá: Carmilio (Papa) St...
Fuhikubo ta presentá: Roland Peterson
Fuhikubo ta presentá: Romeo Raymond Heij...
Fuhikubo ta presentá: Vincent Morris
Fuhikubo ta presentá: Robbert Strauss
Fuhikubo ta presentá: Belen Kock-Marchen...
Fuhikubo ta presentá: Oswin Cristino (Ch...
Fuhikubo ta presentá: Gabriël Hector Ill...
Fuhikubo ta presentá: Vita Aureliana Fra...
Fuhikubo ta presentá: Silvia Meijer-Mars...
Fuhikubo ta presentá: Rubert (Ruby) Bale...
Fuhikubo ta presentá: Veronica Arcadia (...
Fuhikubo ta presentá: Ramon Nonato Theod...
Fuhikubo ta presentá: Ramon Todd Dandaré...
Fuhikubo ta presentá: Maria Dionisia Meg...
Fuhikubo ta presentá: Feliciano Piloto
Fuhikubo ta presentá: Maria de Lange-Gon...
Fuhikubo ta presentá: Herman (Manchi) He...
Fuhikubo ta presentá: John Rafael Hart
Fuhikubo ta presentá: Johanna Dominica F...
Fuhikubo ta presentá: Jaime Alberts Eust...
Fuhikubo ta presentá: Iona Richardson Ca...
Fuhikubo ta presentá: Hose (Djo) Manuel
Fuhikubo ta presentá: George Theodorus J...
Fuhikubo ta presentá: Euladio (Elio) Nic...
Fuhikubo ta presentá: Emma Schermer
Fuhikubo ta presentá: Adolf (Dufi) Kock
Fuhikubo ta presentá: Brigitha Manuel-Ma...
Fuhikubo ta presentá: Macario Prudensia
Fuhikubo ta presentá: Marco Christiaan
Fuhikubo ta presentá: Jane (Jenny) Chris...
Fuhikubo ta presentá: Editha (Edith) Str...
Fuhikubo ta presentá: Elias (Elio) Pelle...
Fuhikubo ta presentá: Douglas (Boei) Fin...
Fuhikubo ta presentá: Benisio Arsenio (C...
Herensia ta presentá: un programa dedika...
Herensia ta presentá: Padu Del Caribe
Herensia ta presentá: Sur Jacintha Verve...
Herensia ta presentá: Toni Trinidat, Cin...
Herensia ta presentá: Jos Rozenburg
Antriol – Den tera pa Antriol
Rincon – Di ayera pa awe
Mundo Nobo pa Tera Kòrá – Dokument...
Aruba, ArubaTop Rated
Fuhikubo ta presentá: Ramon Todd Dandaré
Den e programa aki nos invitado ta Sr. Ramon Todd Dandaré. Ela nase 21 September 1942 na Rio...
Bonaire, BonaireTop Rated
Fuhikubo ta presentá: Rubert (Ruby) Balentin (Parti 2)
Nos invitado den e programa aki ta Sr. Rubert (Ruby) Balentin miho konosi komo Ruby. Nos ta sigi...
Curaçao, CuraçaoTop Rated
Fuhikubo ta presentá: Macario Prudensia
Nos invitado den e programa aki ta un persona hopi konosi kual ta Macario Prudensia. Nos a bishité...
- Boneiru ayera pa awe
- Hulanda
- Notisia
- Enfoke politiko
Fuhikubo ta presentá: Natalie Wanga
Nos invitado den e programa aki ta Sra. Natalie Wanga. Un persona hopi konosi na Boneiru pero ku...
Bezoek van het College voor de Rechten van de Mens een succes op Bonaire.
Het bezoek van het College voor de Rechten van de Mens is een succes op Bonaire. Begin...
Ombudsman: ‘Maneho di pobresa pa hende grandi na Karibe Hulandes mester haña prioridat’
Hende grandi na Karibe Hulandes ku ta biba na rant òf bou di e liña di pobresa ta eksperensiá...
Fuhikubo ta presentá: enfoke politiko ku Sr. James Kroon
Den e programa aki nos invitado ta Sr. James Kroon, lider di partido Union Patriótiko Boneriano...
Recent post
-
AkiBoneiru – Norbert Tadema (DogPartner Bonaire)Feb 4, 2022 | Aktualidad
-
AkiBoneiru- Tanja Kokelkoren (Kas Flamboyan)Feb 4, 2022 | AkiBoneiru
-
Aki Boneiru Aksidente ku eksplosivo 1978Feb 4, 2022 | AkiBoneiru


text:
Diasabra 24 di September lo tin un Expo di salud cu yama ‘Promove Salud y Bienestar 2022’ cu un focus hunto contra malesanan cronico. Esaki ta un evento pa hendenan cu ta sufri di malesanan cronico, pero tambe enfasis di prevencion di esaki.
“Nos no kier pa hende pensa cu ta solamente pa hendenan di edad so cu ta sufri di malesanan cronico, pero tambe hendenan jong y con nos ta bay preveni cu nan ta personanan cu ta bay tin esakinan den futuro. Semper bo tin cu pensa tambe riba no solamente bo familiar, pero abo , bo amistadnan, bo sernan keri y generacionnan cu ta bay bin despues di bo. Di esnan cu lo participa cu mastanto ta traha den prevencion pero tog ta purba link nan mes na malesanan cronico, algun di nan ta por ehempel gruponan di Ibisa, miembronan di DVG, stichting bob, famia planea, favi, y hopi otro colega cu a duna interes den esaki pero tambe colabora cu otro. “Pa no solamente e evento aki pero pa den futuro nos por logra mas y yuda otro den esaki tambe,” Dahariana Evertsz, Hoofd Health Promotion DVG ta splica.
Lo tin dokternan di cas presente cu lo duna informacion riba kico ta nan rol den comunidad. Aworaki nan ta hopi mas den media tambe pa informa y conscientisa riba por ehempel riba rekesitonan ora di cambia dokter, kico eigenlijk ta e rol di e dokter y comunicacion cu bo mester tin cu ne, y tambe enfoca riba e calidad di servicio.
Un instancia hopi importante ta e Bloedbank cu por cierto ta buscando mas donador y durante e expo di salud lo bo por haya sa kico eigenlijk e persona mester tin como rekesito, kico ta e estilo di bida cu eigenlijk bo ta pidi pa e personanan aki tin como boluntario, y tambe pa haya informacion riba: kico bo tin cu haci, cuanto biaha pa aña ta haci yamado y kico ta e verwachting. “Pasobra hopi biaha hende ta pensa pa bira boluntario como dunado, e ta mustra eng, bo ta pensa riba e hangua etc, pero e colegas di bloedbank ta hendenan profesional cu tin e expertisio y tambe ta duna bo un sensacion di calmo ora di haci e donacion aki.”
E Expo di Salud lo tuma luga na Centro Libertador Betico Croes, riba Diasabra 24 di September 2022, 10:00am pa 5:00pm, lo tin Booth Informativo, chekeo gratis y variacion di bebida y cuminda saludabel.
E evento ta completamente gratis, henter comunidad di Aruba ta invita pa ta presente.


text:
Pronóstiko di tempu pa Kòrsou i bisindario bálido te djaluna mainta 06:00 o.l., 18 di yüli 2022.
Pronóstiko di tempu pa Kòrsou i bisindario bálido te djaluna mainta 06:00 o.l., 18 di yüli 2022.
Kompilá: djadumingu 17 di yüli 2022, 05:00 o.l. (09:00 UTC).
Tempu: Parsialmente nublá i un áwaseru por kai aki i aya awe, prinsipalmente aserkando oranan di mèrdia. Despues un tempu seku lo prevalesé. Durante djaluna mardugá, shelu lo bira hopi nublá ku chèns pa algun yobida ku welek i bos.
Temperatura máksimo lo alkansá 31ºC i temperatura mínimo 26ºC.
Solo ta sali 06:19 i ta baha 19:05 o.l.
Bientu: For di ost i moderá; forsa 3 te 4 (12 te 30 km/ora, 7 te 16 nudo). Ráfaga, de bes en kuando basta fuerte te posiblemente fuerte; forsa 5 te 6 (31 te 50 km/ora, 17 te 27 nudo).
Situashon general: E ola tropikal ku a pasa nos área den oranan di ayera mainta ta sigui move bai, sinembargo humedat patras di e ola por sòru pa un áwaseru lokal riba Kòrsou. Bientu lo ta generalmente moderá, ku e tendensia di oumentá alrededor di oranan di mèrdia, pero e efekto riba kondishon di laman lo ta mínimo. Mas aleu e siguiente ola tropikal lo pasa djaluna riba nos área i lo trese un oumentu di humedat i algun yobida riba nos region. Esaki lo bai kompaña un bes mas aktividat di welek i bos.
Kondishon di laman: Generalmente trankil te moderá ku altura di olanan entre 1 i 1.5 meter (3 i 5 pia). Kosta nort ta ser afektá de bes en kuando pa algu di resake.
Sistemanan tropikal signifikante: Ningun
Fenómeno spesial: Ningun.
Perspektiva te djamars mainta: Parsialmente nublá i generalmente seku.
Meteorólogo: Correa.


text:
Siman olimpiko FDOK 2022
Un saludo kordial di CSB
Manera nos a informá den nos lastu komunikado
dia 24 di yüli ta kuminsá e siman olímpiko.
Please kompartí ku BO(so) miembronan PLEASE.
Tambe : nos ke rekordá riba e pago di karchinan di kaminata, depositá riba kuenta di CSB
i manda e komprobante.
E ta kuminsá dia 24 di yüli na Sam Bunting Ballpark i terminá ku e final di sòfbòl dia 30 di yüli 2022
anto e siman olímpiko ofishalmente lo kaba dia 31 di yüli na Stadion di Rif , Stadion Jhony Vrutal.
A forma 4 ekipo ku ta representá 4 pais, Merka , Kòrsou, Hapon, i Canada.
e ekiponan aki lo ta konsistí 4 selekshon forma dor di ekiponan di CSB.
E dia ta pa nos tin un siman alegre hungadó sòfbòl.
Na final e ganadó lo risibí medaya di ORO meskos ku olimpiada.
Dia 24 lo bai tin desfile di tur ramo di deporte, nos ta ta pidi pa manda TUR Bo(so) miembronan bin partisipá den e desfile. Pa mustra ku Sòfbòl ta BIBU i Fuerte !!!
Ta pidi pa tur hende ta presente 12:30 hrs na Sam Bunting
Tambe tur miembro di e selekshon di sòftbòl di Kòrsou tambe mester ta presente pa partisipá den e desfile.
E selekshon di sòftbòl lo wòrdu honra e dia aki tambe, pa e motibu aki ta pidi pa tur ta presente 12:30 hr
Nos selekshon lo karga e bandera di CSB i lo enkabesá e desfile.
Lo bai tin hungadó ku lo mester ta na tereno for di trempan i tin ku hunga e di dos wega, nos ke pidi for di awor aki un danki grandi pa koperashon pa ku e deporte.
Despues di e desfile lo bai tin palabranan kustumbrá , entrega di premio na e deporte nan ku a destaká e aña aki. Pa despues nos haña PLAY BALL


text:
Den edicion di FOCUS di augustus INSTYLE ta presenta loke ta e ultimo trends pa luci top den moda. E fashionista, Swesdy Beeldsnijder, tur luna ta duna tips pa asina nos hende muhernan ta semper ‘up-to-date’ den nan look.
Huña
Ta zomer! Celebra e temporada calor cu bunita huña pinta.
Bruin
Bruin ta un color versatil, cu ta permiti bo uz’e y bistie na diferente manera.
Sapato Platform
E sapatonan platform no ta solamente facil y confortabel pa cana cu ne, pero ta laga bo luci mas largo y flaco tambe.
Preto & Blanco
E combinacion clasico di preto & blanco ta bek atrobe (mihor bisa nunca el a bay di moda) y con!
Busca bo revista FOCUS y haya tur e trends mas elabora den INSTYLE!


text:
Politics
Home Politics
Minister Dangui Oduber a reuni cu voluntarionan di Crijojo Trappers Aruba
Minister encarga cu Turismo, Salubridad Publico y Deporte Sr. Dangui Oduber a tene un reunion cu Crijojo Trappers Aruba caminda nan a elabora ariba...
Parlamentario Endy Croes di MEP : Presidente di CAFT Sr. Raymond Gradus a...
Diabierna ultimo Parlamento a haya e oportunidad di reuni cu henter College di CAFT guia pa su Presidente Sr. Raymond Gradus. Di parti Parlamento...
RIESGONAN NO CUBRI CU TA PERHUDICA NOS
Investigacion di ARA riba programa “Bo Aruba” ta indica Gobierno di AVP desde cu nan a sinta na 2009, a lanta e programa di inversion...
AVP a pasa den un berguensa mirando con CAFT a frega e cifranan financiero...
Campana a guli lenga den reunion cu CAFT! Despues cu henter comunidad a tuma nota di e relato devastador di CAFT riba e situacion financiero...
Parlamentario Endy Croes ta splica di e reunion cu CAFT: Como ser humano bo...
Diabierna ultimo Parlamento a toca turno pa reuni cu CAFT. Henter e delegacion di CAFT mediante nan presidente sr. Raymond Gradus a duna...
Parlamentario Endy Croes relaciona cu reunion di IMF: Parlamentarionan di AVP ta comportando nan...
Parlamentario Endy Croes ta bolbe enfatisa cu e lo no laga AVP pasa ningun fastball y lo sa di reacciona na tur momento pa...
BISHITA DI CONSUL MERICANO CERCA GOBIERNO
Diahuebs prome di februari, Consul General di Merca na Willemstad, Sra Margaret D.Hawrhorne a haci un bishita na Minister President Evelyn Wever-Croes y Minister...
Prome Minister Evelyn Wever-Croes: CAFT TIN CONFIANSA DEN E VISION FINANCIERO DI GABINETE WEVER-CROES
Diabierna mainta, Gobierno di Aruba a reuni cu Colegio di Supervision Financiero, CAFT. Prensente den e reunion aki tawata e Presidente di e comision,...
Presidente di CAft Raymond Gradus: ”Situacion financiero di Aruba ta preocupante; cumplimento cu e...
Oranjestad – Segun expectativa lo cera aña 2017 cu un deficit financiero di 3,1% di e PNB. Di conformidad cu e Ordenansa Nacional tocante...
Entrega di diploma di curso “Empresario Prepara I & II”
Oranjestad - Riba 24 januari 2018 Iniciativa pa Desaroyo di Empresa Arubano (IDEA), conhuntamente cu Minister di Finansa, Asuntonan di Economia y Cultura Sra....


text:
Komparashon di prèis a reïnisiá
Despues di un interupshon di dos luna, UNKOBON y Fundashon Tienda pa Konsumidó den luna di mart a bolbe kuminsá ku e proyekto Komparashon di Prèis. Mensualmente lo kompará e prèisnan di 60 produkto den 15 supermerkado. E makutu di e 60 produktonan mas kumprá a keda igual ku den 2019. A bin un kambio den e supermerkadonan partisipante. Na lugá di Zhung Kong y Magic City a bin Kadushi Supermarket situá na Kaminda Djabou y Foody Supermarket na Kaminda Jato Bako. Den luna di mart 2020 e dos supermerkadonan aki a skor rondó di e promedio.
E krisis okashoná pa e Coronavirus no a influenshá visibelmente e prèisnan den luna di mart. Kompará ku luna di desember 2019 no a bin kambio den prèis di mitar di e produktonan. E otro mitar a subi òf baha di prèis. E otro mitar a subi òf baha di prèis. E resultado aki no ta desvia for di e periodo komparabel den 2019.
Hopi produkto mas barata no tabata optenibel temporalmente den desember òf den mart. Esaki por splika e diferensha grandi den prèis di sierto produkto kompará ku esnan den desember. Si tuma un promedio bou di tur e supermerkadonan ku a partisipá, e makutu tabata 1% mas barata ku den luna di desember.
Ku e proyekto “komparashon di prèis” Unkobon y Fundashon Tienda pa Konsumidó ta konsientisá e konsumidó pa loke ta trata prèis di komestibel. Na un manera simpel por mira kua supermerkado ta esun mas barata aki na Boneiru. Esaki no ta nifiká sinembargo ku pa tur e 60 produkto di e makutu esaki ta e kaso. Entrante 30 di mart 2020 lo publiká riba e wepsite di Unkobon un bista total di e produktonan. www.unkobon.org Aki e konsumidó por mira kua supermerkado ta mas barata pa un produkto espesífiko. Tambe lo por mira spesifikashon di tur e produktonan di kada supermerkado.
Un investigashon hasí den 2019 a duna komo resultado ku e proyekto Komparashon di Prèis a hasi mas y mas konsumidó konsiente pa loke ta prèis pa komestibel. Komo ku tin kliente ta paga tinu riba prèisnan haltu y ta reklamá esaki, e supermerkadonan partisipante a bai buta mas infasis riba e produktonan mas barata. Di e manera aki e komersiante ta kontribuí pa tene e kosto di bida mas abou posibel.


text:
WILLEMSTAD — Djamars último Federashon Tènis di Mesa Kòrsou tabatin su torneo anual ku ta Parts for You ku e aña a keda dediká na sr. Oscar van der Biest. Tabata un torneo pa kabayero individual i ku ta valido pa ranking.
Tabatin 19 inskripshon i e skema di wega tabata basá riba dal saka afó.
E persona Oscar van der Biest, na kende e torneo aki a ser dediká ne, ta un ex-hungadó, pero ku komo arbitrahe a hasi su mes internashonalmente konosí. Oscar a èmpaya kasi rònt mundo si chèk unda tur e la bai komo èmpayer: diferente pais suramerikano, amerika sentral, US-open, China i difirente paisnan europeo.
E tempu aya den dekada 80 i 90 nos kuerpo di èmpayer tabat masha pidí rònt mundu pa nos nivel di aplika regla i tambe multi lenguista ku nos ta. Awendia Oscar ta un di nos miembronan di honor.
Pa loke ta e torneo su desaroyo i final e la bai komo lo siguiente. E prome sorpresa den e desaroyo, kaminda eliminashonnan tabata tuma luga, tabata e derota fulminante di Jaysron Mathilda na man di e veteranisimo Jacinto Zimmerman. Pero den e siguiente buelta si Jacinto ta bin pèrde kontra Giancarlo da Costa. Di otro banda e grandinan otro a keda a sigi lucha ku otro kaminda ta bin resulta den final e kampeon nashonal di Kòrsou Michael Dalnoot kontra esun ku a sali pone e prome torneo e aña aki riba su nòmber, esta Dimitri Leon. Despues di a kai atras 0-1 kontra Dimitri, Michael ta bòns fuerte bèk i ta gana konvinsentemente di Dimitri 4-1 i asina posishona su mes di imediato na di 2 luga riba e ranking tras di Dimitri. Despues entrega di trofeo a keda hasí pa un ruman di Oscar ku no por tabata tey pa motibu di kebrante di salud.
E proksimo torneo lo ta un ku no ta valido pa ranking i ku ta pa nos hungadonan 50+. Esaki lo ta riba e fecha di 30 di Mart 2017.


text:
Kralendijk – Entidat Publiko Boneiru kier enfatisá ku Playa Fòrn’i Kalki (Bachelor Beach) ta i lo keda aksesibel ku entrada pòrnada pa tur bishitante. Djabièrnè dia 1 di yüli, den un forma virtual, diputadonan James Kroon i Hennyson Thielman, a revelá desaroyo di Playa Fòrn’i Kalki riba página di Facebook di Gobièrnu di Boneiru.
Manera ta kustumber e posibilidat pa bo por bai ku bo mes refresko i kos di kome ta keda posibel na e bich. E bich ta unu públiko pues lo no por limitá ningun persona pa bini ku nan mes kosnan. Ku e diseño nobo kier hasi posibel ku bo por kumpra algu di kome of hür ekipo si bo ta deseá esaki.
A tene kuenta ku tur edat i gremio ku diseño di e bich. Lo bai tin entre otro un parke di hunga pa nos muchanan por dibertí nan mes i un trapi mas mihó i seif pa baha na e playa. Kiosko kaminda empresarionan lokal por bende nan produktonan i/òf hür ekiponan akuátiko. Es desir, un área multifunshonal kaminda bishitantenan por kumpra kos di kome i bebe, hasi uso di mesa di piknik i un edifisio ku fasilidat di baño i kaminda bo por kambia paña despues di un dia largu na bich.
“Ta importante pa desaroyo ekonómiko di nos isla pa krea posibilidat na nos lokalnan prosperá. P’esei ku e diseño pa Playa Fòrn’i Kalki nos kier duna eksklusivamente nos empresarionan lokal oportunidat pa bende nan servisio òf produktonan. Nos vishon ta pa krea un eksperiensia úniko i eksponé loke nos komo boneriano tin di ofresé na nos bishitantenan. Klaramente pa bo por hasi esaki bo mester ta empresario establesé na Boneiru i inskribí na Kamara di Komèrsio”, segun diputado di desaroyo ekonómiko i turismo Hennyson Thielman.
Pa hür kiosko òf okupá áreanan na e bich lo habri un destaho kaminda empresarionan lokal por entrega nan ideanan ku nan tin pa bich. Fecha di esaki lo keda anunsiá despues pa medio di e kanalnan di Entidat Públiko Boneiru.
Partnernan stratégiko involví den desaroyo di Playa Fòrn’i Kalki ta Tourism Corporation Bonaire (TCB), Telbo i e arkitekto lokal sr Gino Obersi. TCB ta bai keda responsabel pa maneho di e bich. Di e forma aki nos por garantisá ku e laman ta keda pa públiko i lo risibí konstantemente fondonan nesesario pa mantenshon di e bich. E otro partner stratégiko den desaroyo di e bich aki ta Telbo. Huntu ku Telbo ta bai sòru pa brinda konekshon di internet high speed pa asina bishitantenan di e bich por keda konektá.
Un partner stratégiko mas ta e arkitekto. Un arkitekto boneriano ku ta komprondé nos estilo i nesesidatnan di nos komo boneriano a hasi diseño di e bich. Manera ta kustumber e posibilidat pa bo por bai ku bo mes refresko i kos di kome ta keda. Lo no limitá ningun persona pa bini ku nan mes kosnan. E bich ta i lo keda un sitio públiko.


text:
Dakota a enfrenta Nacional pa inicia e di dos rond di Play-Off 2017-2018. Nacional ta lider riba tabla di posicion te cu awo cu shete punto, mientras cu Dakota tin tres punto den di tres luga.
E wega a cuminsa cu Dakota tirando bala dilanti, purbando di desekilibra e linea defensivo di Nacional, vooral riba linea, unda Nacional ta mas vulnerabel. Ora cu Nacional haya e bala pa bay den ofensiva nos por mira cu Dakota a aplica bastante presion individual riba nan tres piesanan cardinal. Paul Nickenson a press Kenroy Ranger dunand’e poco espacio, mientras cu Ferdinand Robert a hunga riba e ganado di Balon d’Or Devis Oliveros, y Valdo Leocadio tabatin man yen cu Leroy Oehlers primordialmente, si encaso nan scapa nan ‘man-dekking’, semper tabatin un otro pa tuma over.
Dakota tabata dominando sigur pa e prome mei ora, pero, por sinti cu Nacional di un ora pa otro por scapa y anota, Nacional ta un ekipo disenja pa no perde! Un cos cu ta hopi efectivo di e trio di hungado aki di Nacional den mencion, ta nan disciplina, pasenshi y condicion fisico, y pa no lubida nan wega den concentracion.
Yegada tabatin hopi pa Dakota, e punto ta kiko pa hasi despues cu a yega den e area di candela ey? Pa logra resultado, cual ta anota gol. Dakota hungando hopi bon cu un tactica di wega casi perfecto y den concentracion. Nan chensnan tabata yegando tambe, na minuut 11 un chens cla den area penal pero Michael Irausquin ta tira halto riba gol. Na minuut 13 un hugada cu mester tabata un penalti pa Dakota ora cu Sherman Monticeuex ,den un di su hopi atakenan riba hala drechi, a wordo tumba den area penal pa Leonardo Colmenares di Nacional. Nacional na su turno a hasi un p[rome penetracion di peligro husto despues di e hugada controversial ey mes unda Dakota mester a haya un penalti, Nacional a pusha e bala dilanti te den pia di Ranger mientras cu e hungadonan di Dakota tabata reclamando, Nickenson tambe a perde su concentracion temporariamente y Ranger a los bay, Nickenson mes mester a salba e situacion ey na ultimo seconde.
Mei mei di tur e posesion di bala y hopi penetracion di Dakota tabatin momentonan tambe di desperdicio, por a hasi hopi miho ainda. Asina mes e punteronan riba e halanan, Ricky Hodge y Monticeuex mes, ta e armanan principal den e wega velos di e Abejanan. Leomar Croes tambe tabata efectivo den su wega facilitando e dos punteronan menciona y Robert Francis den delantero central. Ta na un momento asina na minuut 22 cu Croes a kibra na banda robes, pa despues crusa e bala halto pa Francis den area penal, unda Francis riba un volley ta anota e prome gol di wega pa Dakota bay ariba 1-0, mereci pa nan dominio te na e punto ey. Dakota no ta para y mas chens a yega; na minuut 31 unda e incansabel Ricky Hodge ta penetra na banda drechi di area penal pero portero Jose Cruz cu un salida rapido ta preveni Hodge ‘loft’ e bala riba su cabes, den e rebote, Hodge mes a bay buske bala te na linea pa crusa e bala na otro banda pa Leomar Croes, cu un bon tiro pero na ultimo seconde Deffery Banton ta hinka su punta di sapato pa desvia e bala, salbando su ekipo di bai atras 0-2.
Apesar di e dominio di Dakota, e Dragon nan cu no ta drumiy ta haya un chens cu no mucho cla, pa anota e gol di empate na minuut 32. Despues di un pifia di e defensa central di Dakota Ezra Bosnie, cu ta cobra un bala sin rumbo den midveld riba cabes di Valdo Leocadio, cu tabata warda pa un oportunidad, a kop pa Ranger, cu awor tabata na banda drechi banda di linea, Ranger cu dos Dakotero riba dje a los un cruse imposibel den area penal, unda cu Nickenson di Dakota a logra rechaza pero no mucho leu di Oliveros cu tabata penetrando, Nickenson, sin ayudo, a deck Oliveros, pero cu tur presion toch Oliveros a logra los un tiro imposibel pa fusila portero Kaarsbaan di Dakota pa empata e wega 1-1.
Dakota ta bolbe haya dos chens mas cla pa pika dilanti; na minuut 36 ora cu Francis a penetra den area penal di Nacional cu defensa y portero saliendo riba dje no a wak Hodge habri na banda drechi y asina ta sigui dribbel y perde e bala, casi mesun situacion a pasa na minuut 40 unda Monticeuex a penetra y hasi un tiro sin rumbo riba gol mientras cu Hodge atrobe tabata habri, cu bon chens pa anota si el a haya e bala. Na minuut 41 Bosnie a hera di hasi un pifia atrobe cu un pase malo den su mesun area penal pero a scapa e biaha aki, Nacional no a probecha.
Con ironico cu net den e ultimo cinco minuutnan cu Nacional a cuminsa tin mas iniciativa, Dakota a logra anota atrobe net prome cu e pitazo pa halftime, un vindicacion pa Ezra Bosnie ya cu su pifia a conduci na e gol di Nacional mas tempran. Bosnie mes a tuma e riendanan pa anota e gol di bay ariba di cabes for di un tiro di skina bon cobra pa Ricky Hodge.
Na cuminsamento di e segundo tempo nos a mira mas di mesun cos bon nan di e prome tempo, un wega di banda pa banda, competitivo sigur pero cu deportivismo, un bon arbitrahe sin duda cu a tene e wega aki na un nivel superior. Nacional en busca di e empate tempran y na minuut 46 di segundo tempo caba, Oliveros a los for di su defensor na man robes di e area penal, pa hasi un cruse perfecto pa Ranger cu un volley cu ta dal den tubo riba cabes di Kaarsbaan.
Nacional a sigui cu bon posesion di bala, dominando Dakota teritorialmente, dos hungado cu a cuminsa tuma mas iniciativa y liderasco di e ekipo nortero ta Jean Pierre Heyden y Defferey Banton un defensor cu a cuminsa pusha dilanti tambe. Pa ora cu Monticeuex, Bosnie, Johnson Rincon, Michael Irausquin y Croes a sali foi wega, Dakota ya no tabata e mesun potencia cu nos a wak den prome tempo, no cu nan a baha nan rendicion,ta parce mas cu nan a purba defende e resultado, dunando e norteronan e iniciativa. Nacional tambe a subi nan tempo, adapta otro formacion y tactica, y laga nos no laga afo ‘intensidad’. Toch e intensidad ey cu ta marca di Nacional casi a bay un poco dimas den algun instancia pero nan a logra mantene na un nivel aceptabel. Toch referee principal a hala atencion duro di algun hungado, manera ta e caso di Edward Clarissa di Nacional na minuut 58, unda e arbitro a bin te mei mei di e hungadonan y pone order verbalmente, esey a yuda tene e wega grandi aki na un nivel deportivo.
Dakota no a sigui ataka Nacional y tambe nan a baha nan pressing halto, retrocediendo un poco, Nacional asina a cuminsa pusha dilanti, esey ta hunga cu candela. E gol di empate di Nacional a yega na minuut 73 den dos toke for di patras; Heyden ta cuminsa e hugada for di hopi patras di midveld, un pase largo ta yega te den pia di Oliveros, over di tres of hasta cuatro hungado di Dakota, hayando su mes habri pa tira for di pafo di area penal banjando e portero na banda robes, un gran gol for di un hungado cu tabata mas tempo den olvido den e wega aki, pero esey ta Devis Oliveros, e por hasi algo di nada diripiente, posiblemente ainda e miho delantero riba e isla aki.
Dakota ta responde, pero Nacional no ke tende y ta sigui hasi locual nan a bin ta hasi den e di dos tempo, asina nan ta haya un chens grandi atrobe na minuut 80 ora cu Valdo Leocadia, un gran hungado cu bala y hopi biaha sin bala, clave pa controla un wega, ta tuma un tiro liber na banda robes cu ta dal den palo di gol di Dakota, e wega ta keda 2-2. E aspecto invisibel pero valioso di Valdo ta cu e ta domina e medio-campo, esey ta su ‘domein’, esey ta e area cu Dakota (y otro ekiponan) semper a evita contra Nacional. Ta for di medio campo Nacional a cuminsa domina den e di dos tempo aki, ta e trabou duro ey di Valdo ta facilita Heyden pa subi mas y pusha su cuadro den atake, ta p’esey Nacional a empata e wega y hasta por a gana tambe.
Dakota ta haya mas chens toch, na minuut 85 Ricky Hodge ta drenta area penal y ta los un tiro cu portero Cruz ta atrapa den un manera sensacional. Na minuut 87 atrobe ta Nickenson e defensor di Dakota ta baila tres defensor di Dakota pa hasi un pase pa Albert Francis cu un gran chens pa tira pero Cruz atrobe ta salba Nacional, Francis por a tuma su tempo pa un miho opcion di tiro. Na final di wega Dakota a recupera e ‘mojo’ di e prome tempo, pero ‘a little too late’.
Nacional ta contento cu e punto aki mientras cu Dakota mester ta desapunta cu e gran wega cu nan a hunga cu ta sinti mane un chens perdi. Nan a resolve con pa hunga Nacional, dicon nan no a cabe? Nacional ta keda di lider riba tabla cu 8 punto, Dakota cu 4 punto, ainda cu speransa pa bay final, paso ainda tin hopi chens, pendiente di nan weganan contra Estrella y Britannia, nan destino ta den nan mesun man, esey no tin duda. Nos ‘man of the match’ ta uno hopi sera; e por a bay pa Oehlers y Nickenson di Dakota of Valdo y Oliveros di Nacional, pero nos a scohe Jean Pierre Heyden pa su labor patras, dilanti, y henter cancha, su constancia y e hecho cu el a pusha su ekipo dilanti pa logra un resultado cu ta consolida Nacional na prome luga.


text:
WILLEMSTAD – Loke lo dominá gran parti di e fin di siman binidero ta un hazaña inmenso di e deportista di kurason Randhy Cuevas pa den mardugá di djasabra 14 pa djadumingu 15 di yanüari subi Seru Kristòf 13 biaha. Ku esaki e ke yuda e fundashon Ride for the Roses Curaçao (RFTRC) rekoudá por lo ménos 13 mil florin èkstra pa e bon kousa, esta kombatimentu di kanser i guia na pashènt di kanser i nan famia. Eksaktamente dos siman despues, riba djadumingu 29 di yanüari, e di 13 edishon di aktividat masal di Ride, Swim i Walk for the Roses ta tuma lugá.
En prinsipio Randhy Cuevas ta efektuá e hazaña aki, ku nan a yega di yama tambe ‘The Climb for the Roses’, e so. Solamente esnan ku ta dispuesto pa kontribuí minimalmente 1000 florin na e fundashon RFTRC tambe por subi e seru e mardugá ei.
Na 2014, na okashon di e dies aniversario di Ride for the Roses, Randhy Cuevas a dominá e seru mas haltu di Kòrsou dies biaha, tambe pa rekoudá fondo pa RFTRC. Den su karera deportivo i komo esfuerso ekstremo Randhy Cuevas a subi e seru aki sigur 4000 biaha kaba.
Randhy Cuevas: “A base di e pensamentu ku nos tur por yuda, promové i konsientisá hende ku e bataya kontra kanser nunka ta pòrnada, i ku kanser no ke men e final, mi a disidí pa hasi algu mi mes pa mustra kiko ta perseveransia, sigui bai i traha huntu pa yega na un meta. E esfuerso pa yega ariba simbólikamente ta komparabel ku kon un hende ta sinti ora e haña tratamentu pa kura di kanser. Anto si mester ripití e tratamentu, mester subi e seru mas biaha, ta hasi mester hasié. Mi esfuerso di fin di siman binidero lo ta hopi pisá, pero ñaña kompará ku e bataya kontra kanser“.
Patrosinadornan
E patrosinadornan ku ya a mèldu pa e evento spesial aki ta Criss Cross Cycling Tours, Marina Real, fundashon Carmabi/Parke Kristòf, fundashon KJ (Kenley Jansen) Hoops i RFTRC su spònser prinsipal ORCO Bank. Mas patrosinador tambe ta bon biní i nan por depositá nan kontribushon na kuenta # 104.874.0395 di Orco Bank na nòmber di Stichting Ride for the Roses menshonando ‘Climb for the Roses’. Pa deseonan spesial por tuma kontakto ku miembro di direktiva Arthur Rosaria na number di telefon 510-8789. Ademas tin manera semper e koperashon di Krus Kòrá, e Fundashon Kuido Ambulans, Selikor i Fondo Prinsesa Wilhelmina na kua tur fondo ta bai finalmente.


text:
E articulo aki ta uza . Lo aprecia si por mantene e articulo aki na estilo di ortografia di Papiamento Papiamento.
Elizabeth II
hende Parti di British royal family, Queen Elizabeth II and Prince Philip Sekso femenino Pais di nashonalidat Reino Uni Nòmber den idioma propio Elizabeth II Nòmber di nasementu Elizabeth Alexandra Mary Windsor Nòmber di dilanti Elizabeth Fam Windsor Fecha di nasementu 21 aprel 1926 Lugá di nasementu Mayfair Fecha di fayesimentu 8 sèptèmber 2022 Lugá di fayesimentu Balmoral Castle Modo di muri kousa natural Kousa di morto senility Date of burial or cremation 19 sèptèmber 2022 Lugá di entiero King George VI Memorial Chapel Tata George VI Mama Queen Elizabeth, The Queen Mother Sibling Princess Margaret, Countess of Snowdon Kasá Principe Felipe Yu , Carlos III Anne, Princess Royal, Prince Andrew, Duke of York, Prince Edward, Earl of Wessex Family House of Windsor Lenga materno ingles Dominio di idioma ingles Writing language British English Okupashon monarch Funshon monarca di Reino Uni Nòmber di kariño , Lilibet Shirley Temple Nòmber duná di Queen Elizabeth, The Queen Mother, Alexandra of Denmark, Mary of Teck Himno God Save the King Miembro di Royal Society Student of Marion Crawford, Henry Marten, William Henry Harris Honorific prefix Majesty Residensia Buckingham Palace, Windsor Castle, Balmoral Castle, Sandringham House, Holyrood Palace Grupo étniko British people Religion Church of England Wears wedding dress of Princess Elizabeth, Coronation gown of Queen Elizabeth II, dress Vehicle normally used Bentley State Limousine Eye color blue Medical condition COVID-19 Konflikto Di Dos Guera Mundial Military branch Auxiliary Territorial Service Present in work Civilization V Hashtag QueenElizabethII, QueenElizabeth Bandera Queen's Personal Australian Flag, Personal Flag of Queen Elizabeth II Depicted by Royal portrait of Her Majesty, Queen Elizabeth II Mount Burmese Ta utilisá email Elizabeth II (Elizabeth Alexandra Mary; naci 21 di april 1926 na London y fayece 8 di september 2022 na kasteel Balmoral, Escosia) tabata e reina di Reino Uni di Gran Britania y Nort Irlanda, Canada, Australia y Nueva Zelandia desde 6 di februari 1952 te su morto. Ademas e tabata hefe di estado di diesdos di e 53 estado miembro di e Mancomunidad di Nacionnan ( ) cu a bira independiente durante su reinado. Esakinan ta: ingles: Commonwealth of Nations Jamaica, Barbados, Bahamas, Grenada, Papua-Nieuw-Guinea, Islanan Solomon, Tuvalu, Saint Lucia, Saint Vincent y Grenadines, Antigua y Barbuda, Belize y Saint Kitts y Nevis. E tabata sucesor di su tata, Rey George VI y e di cuater monarca di e dinastia Windsor.
Den Reino Uni Elizabeth II tabata e monarca cu a biba mas largo y cu tin e reinado mas largo. Den historia mundial e tabata e hefe di estado muhe cu a keda mas largo den funcion. Como monarca e tabata esun mas bieu y cu mas aña riba trono (70 aña) y como hefe di estado.
Elizabeth tabata casa desde 20 di november 1947 cu
Principe Felipe, un principe Griego cu a obtene nacionalidad Britanico na 1947 i kende a puri na 2021. Na tin cuater yiu, ocho nieto i 12 bisanieto. E ta muri dia 8 di september 2022 na edat di 96 aña.
Naam
Titulo di dinastia
Fecha natal
Matrimonio
Charles Philip Arthur George
Principe di Wales
14 november 1948
Diana Spencer, despues princesa di Wales. Nan tabata casa di 29 juli 1981 te 28 augustus 1996, Diana a muri dia 31 di augustus 1997. Camilla Parker Bowles, dukesa di Cornwall, casa desde 9 april 2005.
Anne Elizabeth Alice Louise
Princesa Real
15 augustus 1950
Capitan Mark Phillips, nan tabata casa di 14 november 1973 te 28 april 1992.
Timothy Laurence, casa desde 12 december 1992.
Andrew Albert Christian Edward
Duke di York
19 februari 1960
Sarah Ferguson, dukesa di York, casa dia 23 juli 1986, divorcia dia 30 mei 1996.
Edward Anthony Richard Louis
Conde di Wessex
10 maart 1964
Sophie Rhys-Jones, condesa di Wessex, casa desde 19 juni 1999


text:
E selekshonnan di Liga Pariba i Liga Pabou ta ketu bai invikto den e kampionato di Karibe di Little League. E timnan di Kòrsou ta komandá e tabla di posishon den nan respektivo pul.
Kòrsou komo pais anfitrión dje kampionato di beisbòl pa mucha di entre 10 pa 13 aña, ta kompetí ku dos tim. Mayoria dje weganan ta tuma lugá den parke di beisbòl Post 6 na Rio Canario. Tin algun wega tambe den Frank Curiel Ballpark na Sta Maria.
Awe e selekshon di Liga Pariba a gana su di 5 wega i asina finalisá invikto e bueltanan preliminar. E tim a gana awe ku skor abultá, esta nòkout, di Antigua: 20-0.
Den promé inen Liga Pariba a hinka 5 kareda pa despues eksplotá den di dos inen ku no menos ku 15 kareda: 20-0. E selekshon a bati 15 hit bou di kua 3 homerun, 1 tripel i 4 doblete. Picher Thaima Maximiliana a gana e wega pa Liga Pariba.
Nathaneal Cijntje, Johaimry Balentina, Richny Frans, Rubiorne Manuel, Jadeal Janga i Chey De Lanoy a destaka na bate pa Liga Pariba. Cijntje a bati 3 hit den 3 turno, bou di kua 1 homerun, 1 tripel i 1 doblete. Ku e batasonan aki ela sòru pa un total di 5 kareda pa su tim. Balentina tabata bon pa 2 hit den 2 turno. Manuel i Frans a bati kada un 2 hit den 3 turno. Frans tambe a dal un homerun. Janga i De Lanoy a bati 1 hit den 1 turno. e hit di Janga tabata un homerun.
E selekshon di Liga Pabou tambe a registrá un nòkout, ora ela gana ku skor di 13-3 di US Virgin Islands, Esaki tabata e di 4 viktoria sin derota.
E wega a kuminsá ku tantu Liga Pabou komo US Virgin Islands hinkando 2 kareda den promé inen. E tim di Kòrsou despues a skor 1 kareda den di dos inen pa tuma ventaha di 3-2. Den di tres turno Liga Pabou a skor 10 kareda i habri e wega for di otro.
Picher ganadó a resultá Curley Martha. Den 3 inen di trabou ela pèrmití 1 kareda riba 3 hit i a ponchá 5 batiadó. Deshandro Tromp, Lendric Koffy i Zion Pardo a sobresalí na bate, kada un ku 1 hit den 1 turno.